Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9594. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9593. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9693. Il-EUR-Lex hu l-aċċess fuq l-internet għal-liġi Ewropea. Dan l-avviż jikkonċerna l-impriżi li ġejjin: EQT VIII ("EQT"), ikkontrollata minn EQT Fund Management S.à r.l. ("EFMS", il-Lussemburgu). EFMS takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta' Navie Oy. Il-konċentrazzjoni hija mwettqa permezz ta' xiri ta' ishma. EFMS: EQT hija fond ta' investiment li jaħseb biex jagħmel investimenti primarjament fl-Ewropa, b'enfasi fuq l-Ewropa ta' Fuq. EQT tikkontrolla lil Anticimex li tispeċjalizza billi toffri servizzi ta' prevenzjoni kontra infestazzjonijiet tal-pesti iżda toffri wkoll servizzi ta' kontroll tad-danni bħalma huma servizzi ta' deumidifikazzjoni u spezzjonijiet għall-indewwa, Navie Oy hija kumpanija azzjonarja għall-grupp ta' kumpaniji Recover li huma attivi fil-provvista ta' servizzi ta' kontroll tad-danni, servizzi ambjentali kif ukoll servizzi ta' twaqqigħ u tħaffir tal-konkrit fid-Danimarka, il-Finlandja, in-Norveġja u l-Isvezja. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Iż-żona ġeografika hija emendata kif ġej: "Il-fażijiet kollha tal-produzzjoni għandhom isiru fiż-żona ġeografika, li l-perimetru tagħha jkun jinkludi t-territorju tal-muniċipalitajiet li ġejjin, fid-dipartiment ta' Maine-et-Loire, abbażi tal-kodiċi ġeografiku uffiċjali tal-2018: Brissac Loire Aubance (eks territorju tal-muniċipalitajiet delegati ta' Brissac-Quincé, Saint-Saturnin-sur-Loire u Vauchrétien), Denée, Les Garennes sur Loire (eks territorju tal-muniċipalitajiet delegati ta' Juigné-sur-Loire u Saint-Jean-des-Mauvrets), Mozé-sur-Louet, Mûrs-Erigné, Saint-Melaine-sur-Aubance, Soulaines-sur-Aubance. Il-mapep li jirrappreżentaw iż-żona ġeografika jistgħu jiġu kkonsultati fuq is-sit web tal-Istitut Nazzjonali tal-Oriġini u l-Kwalità. " Emenda editorjali: il-lista l-ġdida ta' entitajiet amministrattivi tqis il-fużjonijiet jew emendi oħrajn ta' żoni amministrattivi minn dakinhar tal-approvazzjoni tal-ispeċifikazzjoni. Għal aktar ċertezza legali, il-lista tirreferi għall-verżjoni fis-seħħ tal-kodiċi ġeografiku uffiċjali, li jiġi ppubblikat kull sena mill-INSEE. Il-perimetru taż-żona ġeografika jibqa' strettament identiku. Fl-aħħar nett, biex il-pubbliku jkun infurmat aħjar, issir referenza għad-disponibbiltà fuq is-sit web tal-INAO, ta' mapep li jirrappreżentaw iż-żona ġeografika. Il-punt 6 tad-Dokument Uniku dwar iż-żona ġeografika huwa emendat kif xieraq. Fil-punt IV(3) tal-Kapitolu 1, il-lista tal-muniċipalitajiet hija sostitwita b'dan li ġej: "Aubigné-sur-Layon, Beaulieu-sur-Layon, Bellevigne-en-Layon (eks territorju tal-muniċipalitajiet delegati ta' Champ-sur-Layon, Faveraye-Mâchelles, Faye-d'Anjou, Rablay-sur-Layon u Thouarcé), Blaison-Saint-Sulpice (eks territorju tal-muniċipalitajiet delegati ta' Blaison-Gohier u Saint-Sulpice), Bouchemaine, Brissac Loire Aubance (eks territorju tal-muniċipalitajiet delegati ta' Alleuds, CharcéSaint-Ellier-sur-Aubance, Chemellier, Coutures, Luigné, Saint-Rémy-la-Varenne u Saulgé-l'Hôpital), Chalonnes-sur-Loire, Chaudefonds-sur-Layon, Chemillé-en-Anjou (eks territorju tal-muniċipalitajiet delegati ta' Chanzeaux u Valanjou), Doué-en-Anjou (eks territorju tal-muniċipalità delegata ta' Brigné), Gennes-Valde-Loire (eks territorji tal-muniċipalitajiet delegati ta' Chênehutte-TrêvesCunault, Gennes, Grézillé, Saint-Georges-des-Sept-Voies u Le Thoureil), LysHaut-Layon (eks territorju tal-muniċipalità delegata ta' Tigné), Parnay, Rochefort-sur-Loire, Sainte-Gemmes-sur-Loire, Savennières, Terranjou (eks territorju tal-muniċipalitajiet delegati ta' Chavagnes, Martigné-Briand u Notre-Dame d'Allençon), Tuffalun (eks territorji tal-muniċipalitajiet delegati ta' AmbillouChâteau, Louerre u Noyant-la-Plaine), Val-du-Layon (eks territorju tal-muniċipalitajiet delegati ta' Saint-Aubin-de-Luigné u Saint-Lambert-du-Lattay). " Dan jippermetti li jitqiesu l-fużjonijiet differenti tal-muniċipalitajiet li jkunu saru mill-aħħar verżjoni tal-ispeċifikazzjoni. Il-perimetru taż-żona fil-viċinanza immedjata jibqa' strettament identiku. Il-punt 9 tad-Dokument Uniku dwar il-kundizzjonijiet addizzjonali huwa emendat kif xieraq. Fil-punt VI(2) tal-Kapitolu 1, ġie miżjud: "Hija obbligatorja kopertura veġetali kkontrollata, naturali jew miżrugħa, bejn ir-ringieli; fin-nuqqas ta' din il-kopertura veġetali, l-operatur irid jaħdem ir-raba' bil-għan li jiżgura li jkollu l-veġetazzjoni naturali taħt kontroll inkella jrid jiġġustifika l-użu ta' prodotti tal-bijokontroll approvati mill-awtoritajiet pubbliċi fil-vitikultura. Meta jintużaw l-erbiċidi tal-bijokontroll fuq roqgħa art, l-użu ta' erbiċidi oħra huwa pprojbit. " Din l-emenda takkumpanja l-evoluzzjoni attwali tal-prattiki tal-operaturi favur l-agroekoloġija fil-vinji ta' Anjou inġenerali. Tirrifletti l-konsiderazzjoni dejjem akbar tat-tħassib ambjentali fil-proċeduri tekniċi. Bil-promozzjoni tal-preżenza ta' kopertura veġetali, jew bl-użu ta' metodi mekkaniċi għat-tneħħija tal-ħaxix ħażin jew bl-użu ta' prodotti ta' bijokontroll, l-emenda għandha l-għan li tnaqqas l-użu tal-erbiċidi kimiċi. Dan it-tnaqqis fl-erbiċidi għandu jagħmilha possibbli li tissaħħaħ il-protezzjoni tal-ħamrija tad-dwieli u li jiġu ppreservati l-karatteristiċi naturali tagħha (il-fertilità, il-bijodiversità, il-purifikazzjoni bijoloġika), li jikkontribwixxu għall-kwalità u għall-awtentiċità tal-inbejjed u li jsaħħu l-kunċett ta' territorju. Id-Dokument Uniku mhuwiex affettwat minn din l-emenda. Fil-punt VII(1) tal-Kapitolu 1, tħassret is-sentenza "Id-data tal-bidu tal-ħsad hija stabbilita skont id-dispożizzjonijiet tal-Artikolu D. 645-6 tal-kodiċi rurali u tas-sajd marittimu. ". L-istabbiliment ta' data għall-bidu tal-ħsad ma għadux meħtieġ illum, minħabba li l-operaturi issa għandhom firxa wiesgħa ta' għodod li jippermettulhom jivvalutaw sew il-maturità tal-għeneb. Kull operatur għandu għadd ta' apparati u tagħmir, kemm personali kif ukoll kollettivi, li jagħmluha possibbli li tiġi ddeterminata b'mod preċiż id-data ottimali tal-bidu tal-ħsad ta' kull roqgħa, skont l-għanijiet tal-produzzjoni. Id-Dokument Uniku mhuwiex affettwat minn din l-emenda. Is-sentenza li ġejja tiżdied mal-punt VI(2)(b): "L-inbejjed eliġibbli għar-referenza 'sélection de grains nobles' għandhom qawwa alkoħolika naturali minima skont il-volum ta' 19 %. " L-għan tal-emenda huwa li fl-ispeċifikazzjoni tal-prodott il-qawwa alkoħolika naturali minima skont il-volum, li ma kinitx inkluża fl-ispeċifikazzjoni, issir konformi mal-kontenut taz-zokkor (323 g għat-terminu "sélection de grains nobles"). Id-Dokument Uniku mhuwiex affettwat minn din l-emenda. Fil-punt IX((1)(c) tal-Kapitolu 1, is-sentenza: "Kull operatur għandu jkollu kmamar ta' fermentazzjoni kbar biżżejjed li jipproduċu mill-inqas 1,4 drabi r-rendiment medju tal-azjenda agrikola matul l-aħħar ħames snin." ġiet sostitwita bis-sentenza: "Kull operatur għandu jkollu kmamar ta' fermentazzjoni kbar biżżejjed li jipproduċu tmill-inqas 1,4 drabi l-volum medju tal-inbid prodott matul dawn l-aħħar ħames snin. " Id-Dokument Uniku mhuwiex affettwat minn din l-emenda. Il-punt IX(5)(b) tal-Kapitolu 1 dwar id-data tal-kummerċjalizzazzjoni tal-inbejjed bejn id-depożitanti awtorizzati huwa mħassar. Id-Dokument Uniku mhuwiex affettwat minn din l-emenda. Ir-rabta ġiet riveduta biex jiġi aġġornat l-għadd ta' muniċipalitajiet ikkonċernati (7 minflok 10). Ġie speċifikat fir-rabta li t-temperaturi medji huma temperaturi annwali. Il-punt 8 tad-Dokument Uniku dwar ir-rabta huwa emendat kif xieraq Il-miżura tranżitorja stipulata fil-punt 1 tat-taqsima XI tal-ispeċifikazzjoni tħassret peress li skadiet fl-2012. Id-Dokument Uniku mhuwiex affettwat minn din l-emenda. Fil-punt XI tal-Kapitolu 1 tiżdied "Id-dispożizzjonijiet relatati mal-obbligu li jkun hemm kopertura veġetali kkontrollata, naturali jew miżrugħa bejn ir-ringieli jew, fin-nuqqas ta' dik il-kopertura veġetali, mal-obbligu li l-operatur irid jaħdem ir-raba' jew juża prodotti tal-bijokontroll bil-għan li jiżgura li jkollu l-veġetazzjoni naturali taħt kontroll, ma għandhomx japplikaw għall-irqajja' tal-vinji eżistenti fid-data tal-approvazzjoni ta' din l-ispeċifikazzjoni u li l-ispazju tagħhom bejn ir-ringieli ma jkunx aktar minn 1.70 m. " Il-miżura tranżitorja tippermetti li ma jiġux penalizzati l-vinji eżistenti li s-sistema attwali ta' tkabbir tagħhom mhijiex adattata għad-dispożizzjonijiet agroambjentali. F'vinji ta' densità għolja, fejn l-ispazju ta' bejn ir-ringieli ma jkunx aktar minn 1.70 metri, iż-żamma ta' kopertura veġetali permanenti jew il-ħdim tar-raba' jistgħu jikkawżaw problemi tekniċi (il-mekkanizzazzjoni, it-tagħmir, l-għodod). Fil-vinji baxxi, il-kopertura veġetali żżid ukoll ir-riskju ta' ġlata fir-rebbiegħa. Barra minn hekk, il-preżenza ta' kopertura veġetali għandha impatt saħansitra ikbar fuq il-provvista tal-ilma tal-vinji skont kemm tkun kbira d-densità tat-tħawwil. B'kuntrast għal dan, il-vinji li se jitħawlu wara l-approvazzjoni tas-CDC se jkollhom jikkonformaw bis-sħiħ mad-dispożizzjonijiet agroambjentali li ġew introdotti, irrispettivament mid-densità tagħhom tat-tħawwil u l-ispazju bejn ir-ringieli. Tneħħew il-miżuri tranżitorji li waslu biex jiskadu. Id-Dokument Uniku mhuwiex affettwat minn din l-emenda. Fil-punt II(3) tal-Kapitolu 2, il-kelma "qawwa" tiġi sostitwita b'"naturali". Sabiex tiġi żgurata l-konsistenza fl-abbozzar tal-kliem użat fl-ispeċifikazzjonijiet kollha taż-żona ta' Anjou Saumur, il-kliem "qawwa alkoħolika naturali skont il-volum" jissostitwixxi t-termini "qawwa alkoħolika" jew "grad". Dawn l-emendi jtejbu l-leġġibbiltà ta' dawn l-ispeċifikazzjonijiet. L-armonizzazzjoni tad-dispożizzjonijiet dwar iż-żamma ta' reġistri hija maħsuba biex tiffaċilita t-tfassil tal-pjan ta' spezzjoni u l-kontroll ta' dawn ir-reġistri. Id-Dokument Uniku mhuwiex affettwat minn din l-emenda. Il-Kapitolu 3 ġie rivedut biex jiżgura l-koerenza fl-abbozzar tal-punti ewlenin li għandhom jiġu eżaminati fl-ispeċifikazzjonijiet taż-żona ta' Anjou Saumur. Id-Dokument Uniku mhuwiex affettwat minn din l-emenda. DOP - Denominazzjoni ta' Oriġini Protetta Inbejjed bojodbla gass b'zokkor residwu, magħmula minn għeneb misjur iżżejjed. Dawn l-inbejjed armonjużi jiżviluppaw aromi ta' frott abjad, frott taċ-ċitru, riħa ta' fjuri u rwejjaħ ta' għeneb misjur iżżejjed — bl-istess armonija fil-palat (rikkezza taz-zokkor, aċidità, struttura). Il-maturazzjoni tagħhom ittejjeb il-finezza u l-kumplessità. Dawn għandhom: Qawwa alkoħolika naturali minima skont il-volum ta' 14 %. Biex jikkwalifikaw għat-terminu "sélection de grains nobles", irid ikollhom qawwa alkoħolika naturali minima skont il-volum ta' 19 %. Kontenut ta' zokkor fermentabbli (glukożju + fruttożju), wara l-fermentazzjoni, ta' mill-inqas 34 g/L. Il-kontenut totali ta' aċidità u ta' diossidu tal-kubrit huwa dak stabbilit fil-leġiżlazzjoni Komunitarja. Il-qawwa alkoħolika proprja minima (f'% tal-volum) hija ta' 10 ħlief għall-inbejjed b'qawwa alkoħolika naturali skont il-volum ta' inqas minn 18 % jew 11. L-arrikkiment huwa awtorizzat skont ir-regoli stipulati fl-ispeċifikazzjoni. L-użu tal-biċċiet tal-injam huwa pprojbit. L-inbejjed jimmaturaw skont il-kundizzjonijiet speċifikati fl-ispeċifikazzjoni. Minbarra d-dispożizzjonijiet ta' hawn fuq, l-inbejjed għandhom jikkonformaw mar-rekwiżiti kollha stabbiliti fil-livell Komunitarju kif ukoll fil-Kodiċi Rurali u tas-Sajd Marittimu f'dak li għandu x'jaqsam mal-prattiki enoloġiċi użati. Prattika tal-kultivazzjoni Id-densità minima tat-tħawwil tal-vinji hija ta' 4000 pjanta/ha. F'dawn il-vinji, id-distanza bejn ir-ringieli ma tistax tkun akbar minn 2.50m u d-distanza bejn il-pjanti fl-istess ringiela ma tistax tkun inqas minn 1m. L-irqajja' tal-vinji b'densità tat-tħawwil ta' inqas minn 4000 pjanta/ha iżda ta' mill-inqas 3300 pjanta/ha jew aktar għandhom ikunu intitolati għall-AOC għall-ħsad, soġġetti għall-konformità mad-dispożizzjonijiet relatati mar-regoli dwar il-kannizzati u mal-għoli tal-weraq stabbiliti f'din l-ispeċifikazzjoni. F'dawn l-irqajja' tal-vinji, id-distanza bejn ir-ringieli ma tistax tkun akbar minn 3m, u d-distanza bejn il-pjanti fl-istess ringiela ma tistax tkun inqas minn 1m. Prattika tal-kultivazzjoni Il-vinji jinżabru sa mhux aktar tard mit-30 ta' April, b'metodi differenti ta' żbir, b'massimu ta' 12-il rimja għal kull pjanta u 4 rimjiet fuq iz-zokk it-twil. L-għoli tal-weraq fuq kannizzata għandu jkun mill-inqas 0,6 drabi l-ispazju bejn ir-ringieli, l-għoli tal-weraq fuq kannizzata jitkejjel bejn il-limitu minimu tal-weraq, mill-inqas 0,40 m 'il fuq mill-art, u l-limitu massimu tal-weraq tad-dielja, mill-inqas 0,20 m 'il fuq mill-wajer ta' fuq tal-kannizzata. L-irqajja' tal-vinji b'densità tat-tħawwil ta' inqas minn 4 000 pjanta f'kull ettaru iżda ta' mill-inqas 3 300 pjanta f'kull ettaru huma wkoll soġġetti għar-regoli tal-kannizzar li ġejjin: l-għoli minimu ta' arbli tal-kannizzar fuq l-art huwa ta' 1,90 metri; il-kannizzar jinkludi 4 livelli ta' wajers; l-għoli minimu tal-wajer ta' fuq għandu jkun ta' 1,85 metri 'l fuq mill-art. Prattika tal-kultivazzjoni Prattika tal-kultivazzjoni L-inbejjed jinkisbu minn għeneb misjur iżżejjed. L-inbejjed li jistgħu jibbenefikaw mit-terminu "sélection de grains nobles" għandhom ukoll konċentrazzjoni fuq il-varjanti ta' moffa nobbli. L-għeneb jinħasad manwalment bi ħsad selettiv suċċessiv. 40 ettolitru għal kull ettaru Il-fażijiet kollha tal-produzzjoni jsiru fiż-żona ġeografika, li l-perimetru tagħha jkun jinkludi t-territorju tal-muniċipalitajiet li ġejjin fid-dipartiment ta' Maine-et-Loire, abbażi tal-kodiċi ġeografiku uffiċjali tal-2018: Brissac Loire Aubance (eks territorju tal-muniċipalitajiet delegati ta' Brissac-Quincé, Saint-Saturnin-sur-Loire u Vauchrétien), Denée, Les Garennes sur Loire (eks territorju tal-muniċipalitajiet delegati ta' Juigné-sur-Loire u Saint-Jean-des-Mauvrets), Mozé-sur-Louet, Mûrs-Erigné, Saint-Melaine-sur-Aubance, Soulaines-sur-Aubance. Il-mapep li jirrappreżentaw iż-żona ġeografika jistgħu jiġu kkonsultati fuq is-sit web tal-Istitut Nazzjonali tal-Oriġini u l-Kwalità. Iż-żona ġeografika hija kkaratterizzata minn pajsaġġ magħmul minn diversi għoljiet żgħar ta' gradi differenti ta' espożizzjoni, li l-altitudni tagħhom tvarja bejn 50 u 90 metru fil-Lbiċ tal-belt ta' Angers. Mill-2018, iż-żona ġeografika testendi fit-territorju ta' 7 muniċipalitajiet u hija kkonfinata fil-Punent mill-konfluwenza tax-xmara Aubance fil-Loire, fil-Lvant, permezz mill-plateau ta' Kretaċju li jinsab fix-xifer tal-baċir ta' Pariġi, fit-Tramuntana, mil-Loire u, fin-Nofsinhar, mill-foresti ta' Brissac u Beaulieu. L-Aubance hija tributarja żgħira tal-Loire, li hija emblematika ta' din iż-żona ġeografika, u li tgħaddi lejn it-Tramuntana mill-għajn tagħha sal-muniċipalità ta' Brissac-Quincé, muniċipalità famuża għax-Château tagħha tas-seklu XVI. Din imbagħad iddur lejn il-Majjistral sal-muniċipalità ta' Mûrs-Erigné, u mbagħad il-mogħdija tagħha ssir parallela ma' dik tal-Loire lejn il-Lbiċ tal-belt ta' Angers. Il-ħamrija żviluppata fuq is-sottostrat tax-shale jew ta' shale u ramel tal-Massif Armorikan, li jifforma pjanura b'xaqliba ħafifa lejn il-Loire, ħafna drabi hija baxxa, bi prestazzjoni termali tajba, u hija kkaratterizzata minn riżervi tal-ilma limitati. Fuq in-naħa tal-Punent taż-żona ġeografika, hemm saffi magħmula minn formazzjonijiet li jiżbruffaw ta' natura aċiduża (rijoliti) jew bażika (spiliti) li jwasslu għal ħamrija b'ħafna ġebel. Il-muniċipalitajiet fit-Tramuntana taż-żona ġeografika huma kkaratterizzati minn formazzjonijiet tal-lavanja tax-shale. Dawn, għal diversi sekli ntużaw biex jinbnew il-ħitan tad-djar, is-soqfa, issir l-art u saħansitra jsiru oġġetti tal-għamara bħal sinkijiet, imwejjed jew turġien, biex b'hekk jaffermaw l-uniċità ta' dan it-territorju. Dawn l-elementi huma preżenti ħafna fil-pajsaġġ u huma parti mill-identità tal-vinja. Iż-żona ġeografika hija enklav bi ftit ilma, li tgawdi minn effett fœhn, hija protetta mill-umdità tal-oċeani, minħabba r-riżalti ogħla ta' Choletais u Mauges. Ix-xita annwali tammonta għal madwar 585 millimetru filwaqt li f'Choletais hija madwar 800 millimetru. Il-valuri rreġistrati fi Brissac-Quincé huma l-aktar baxxi mill-istazzjonijiet meteoroloġiċi fid-dipartiment ta' Maine-et-Loire. Hemm ukoll differenza fix-xita matul iċ-ċiklu veġetattiv ta' madwar 100 millimetru meta mqabbel mal-bqija tad-dipartiment. It-temperaturi medji annwali huma relattivament għoljin (madwar 12 °C) u aktar minn 1 °C ogħla meta mqabbla mid-dipartiment kollu ta' Maine-et-Loire. Il-klima moderata speċifika ta' dan is-settur hija enfasizzata mit-tendenza tan-Nofsinhar tal-flora, ikkaratterizzatamis-siġar tal-ballut u tal-arżnu. Xi karatteristiċi emblematiċi tal-vinji "Coteaux de l'Aubance" għandhom oriġini antika ħafna li tmur lura għal tmiem is-seklu XVI. L-identità tal-vinja stess tfaċċat fi tmiem is-seklu XIX, eżatt wara l-kriżi tal-fillossera, li qerdet aktar minn tliet kwarti tal-vinji ta' Anjou. Il-vitikulturi ġirien tar-reġjun ta' Layon fittxew irqajja' ħielsa 'l bogħod mill-vinji tagħhom u ħawlu l-varjetà tal-għeneb tradizzjonali Chenin B. Fl-1922, l-isem "Coteaux de l'Aubance" issemma għall-ewwel darba f'dikjarazzjoni ta' ħsad u fl-1925 twaqqaf is-"Syndicat des viticulteurs des Coteaux de l'Aubance". L-istatut ta' din l-assoċjazzjoni jispeċifika li l-għan huwa li: "jsiru magħrufa mad-dinja kollha l-inbejjed famużi tal-artijiet tagħha li madankollu s'issa għadhom mhumiex magħrufa 'l bogħod minn dawn l-artijiet". Il-viċinanza tal-belt ta' Angers għandha rwol importanti fl-iżvilupp tal-vinji, u r-reġjun ta' Aubance qed isir is-sors tal-provvisti għall-bejjiegħa bl-imnut kollha tax-xorb fil-muniċipalitajiet tal-madwar, b'mod partikolari l-muniċipalitajiet ta' Mûrs-Erigné u ta' Saint-Mélainesur-Aubance. Storikament, l-għeneb maħsud meta jkun misjur isir f'inbid xott jew nofsu misjur, madankollu ġew adottati malajr il-prattiki fil-viċinanza tar-reġjun ta' Layon, li huma maħsuba biex jaħsdu l-għeneb misjur iżżejjed u bi ħsad selettiv suċċessiv biex jinkiseb inbid ħelu mezzan. Id-denominazzjoni tal-oriġini kkontrollata (AOC) "Coteaux de l'Aubance" ġiet għalhekk rikonoxxuta permezz ta' Digriet tat-18 ta' Frar 1950 dwar inbid abjad miksub minn għeneb maħsud misjur iżżejjed permezz ta' ħsad selettiv suċċessiv. Fl-2009, il-vinja kienet tkopri 200 ettaru. L-inbejjed huma nbejjed bojod bla gass biz-zokkor fermentabbli. Dawn huma nbejjed armonjużi. Armonija fil-livell olfattiv li tinkludi, f'ħafna każijiet, aromi ta' frott abjad u frott taċ-ċitru, flimkien ma' aromi tal-fjuri li jitħalltu ma' aromi ta' maturazzjoni żejda bħall-frott niexef jew il-konfettura. Din l-armonija tinstab ukoll fil-palat bejn ir-rikkezza fiz-zokkor, l-aċidità, u l-istruttura. Il-maturazzjoni tagħhom, li tista' ddum diversi deċennji, ittejjeb il-finezza u l-kumplessità tagħhom. L-għaqda tal-post fejn tinsab il-vinja fuq irqajja' li huma soġġetti għal delimitazzjoni preċiża tal-irqajja' li tirrifletti l-prattiki ta' kultivazzjoni u li turi ħamrija baxxa u ġeblija, it-topografija ta' għoljiet li mhumiex weqfin ħafna u l-viċinanza għal-Loire u l-Aubance li jżommu livell ta' umdità tal-arja favorevoli għall-"moffa nobbli", jagħtu liż-żona ġeografika kundizzjonijiet favorevoli għall-ħsad tal-għeneb wara li jkun sar iżżejjed b'konċentrazzjoni naturali fid-dwieli bil-preżenza ta' "moffa nobbli" jew le. Dawn il-fatturi jispjegaw il-karatteristiċi ta' prodott li għalih in-nies għarfu jadattaw it-tekniki tagħhom. Il-ħsad manwali selettiv suċċessiv ta' għeneb misjur iżżejjed juri din l-attenzjoni għall-kwalità. Qafas ġuridiku: Il-leġiżlazzjoni tal-UE Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-AOC "Coteaux de l'Aubance" tista' tiġi supplimentata bit-terminu tradizzjonali "sélection de grains nobles" skont id-dispożizzjonijiet stipulati fl-ispeċifikazzjoni. L-inbejjed li jikkwalifikaw għad-denominazzjoni "sélection de grains nobles" huma obbligati li jkollhom indikazzjoni tal-annata. Tikkettar: dettalji fakultattivi Qafas ġuridiku: Leġiżlazzjoni nazzjonali Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-informazzjoni fakultattiva kollha għandha tinkiteb fuq it-tikketti b'ittri li d-daqs tagħhom, kemm fl-għoli kif ukoll fil-wisa', ma jkunux aktar mid-doppju tad-daqs tal-ittri li jifformaw l-isem tad-denominazzjoni ta' oriġini kkontrollata. Tikkettar: denominazzjoni ġeografika "Val de Loire" Qafas ġuridiku: Leġiżlazzjoni nazzjonali Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-isem tad-denominazzjoni ta' oriġini kkontrollata jista' jkun ikkompletat bid-denominazzjoni ġeografika "Val de Loire" skont ir-regoli stabbiliti fl-ispeċifikazzjoni għall-użu ta' dik id-denominazzjoni ġeografika. Id-daqs tal-ittri tad-denominazzjoni ġeografika "Val de Loire" ma għandhomx ikunu akbar, kemm fl-għoli kif ukoll fil-wisa', minn żewġ terzi tad-daqs tal-ittri li jifformaw l-isem tad-denominazzjoni ta' oriġini kkontrollata. Tikkettar: speċifikazzjoni ta' unità ġeografika iżgħar Qafas ġuridiku: Leġiżlazzjoni nazzjonali Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: It-tikkettar tal-inbejjed tad-denominazzjoni ta' oriġini kkontrollata jista' jispeċifika l-isem ta' unità ġeografika iżgħar bil-kundizzjoni li: - ikun post irreġistrat; - ikun fuq id-dikjarazzjoni tal-ħsad. L-isem ta' dan il-post irreġistrat għandu jiġi stampat b'ittri li d-daqs tagħhom ma jkunx iktar mill-għoli u mill-wisa', minn nofs dawk tal-ittri li jiffurmaw l-isem tad-denominazzjoni ta' oriġini protetta. Żona fil-viċinanza immedjata Qafas ġuridiku: Il-leġiżlazzjoni tal-UE Tip ta' kundizzjoni supplimentari: Deroga dwar il-produzzjoni fiż-żona ġeografika demarkata Deskrizzjoni tal-kundizzjoni: Iż-żona fil-viċinanza immedjata, iddefinita minn deroga għall-vinifikazzjoni, il-produzzjoni u l-maturazzjoni tal-inbejjed, tikkonsisti fit-territorju tal-muniċipalitajiet li ġejjin tad-dipartiment ta' Maine-et-Loire, abbażi tal-kodiċi ġeografiku uffiċjali tal-2018: Aubigné-sur-Layon, Beaulieu-sur-Layon, Bellevigne-en-Layon (eks territorju tal-muniċipalitajiet delegati ta' Champ-sur-Layon, Faveraye-Mâchelles, Faye-d'Anjou, Rablay-sur-Layon u Thouarcé), Blaison-Saint-Sulpice (eks territorju tal-muniċipalitajiet delegati ta' Blaison-Gohier u Saint-Sulpice), Bouchemaine, Brissac Loire Aubance (eks territorju tal-muniċipalitajiet delegati ta' Alleuds, CharcéSaint-Ellier-sur-Aubance, Chemellier, Coutures, Luigné, Saint-Rémy-la-Varenne u Saulgé-l'Hôpital), Chalonnes-sur-Loire, Chaudefonds-sur-Layon, Chemillé-en-Anjou (eks territorju tal-muniċipalitajiet delegati ta' Chanzeaux u Valanjou), Doué-en-Anjou (eks territorju tal-muniċipalità delegata ta' Brigné), Gennes-Valde-Loire (eks territorji tal-muniċipalitajiet delegati ta' Chênehutte-TrêvesCunault, Gennes, Grézillé, Saint-Georges-des-Sept-Voies u Le Thoureil), LysHaut-Layon (eks territorji tal-muniċipalità delegata ta' Tigné), Parnay, Rochefort-sur-Loire, Sainte-Gemmes-sur-Loire, Savennières, Terranjou (eks territorju tal-muniċipalitajiet delegati ta' Chavagnes, Martigné-Briand u Notre-Dame d'Allençon), Tuffalun (eks territorju tal-muniċipalitajiet delegati ta' AmbillouChâteau, Louerre u Noyant-la-Plaine), Val-du-Layon (eks territorju tal-muniċipalitajiet delegati ta' Saint-Aubin-de-Luigné u Saint-Lambert-du-Lattay). Fil-Kapitolu 1(XII)(2)(b) u (II), tneħħiet il-kelma "addizzjonali" wara "denominazzjoni ġeografika". Numru ta' speċifikazzjonijiet tal-prodott tad-denominazzjoni ta' Val de Loire jippermettu li ssir referenza għar-reġjun ewlieni "Val de Loire", bl-użu ta' dak li huwa magħruf bħala d-denominazzjoni ġeografika eponimika, li t-tikkettar tagħha huwa soġġett għal dispożizzjonijiet partikolari stipulati fl-Ispeċifikazzjoni tal-Prodott. F'xi każijiet, jeżistu denominazzjonijiet ġeografiċi addizzjonali li jirreferu għal unitajiet ġeografiċi iżgħar u għal kundizzjonijiet ta' produzzjoni aktar restrittivi. Hawnhekk, biex tiġi evitata kwalunkwe konfużjoni, tneħħiet il-kelma "addizzjonali". Għalhekk il-punt 9 tad-Dokument Uniku dwar ir-rekwiżiti addizzjonali ġie emendat kif xieraq. Iż-żona ġeografika hija emendata kif ġej: "L-istadji kollha tal-proċess tal-produzzjoni jridu jsiru fiż-żona ġeografika li l-perimetru tagħha jinkludi t-territorju tal-muniċipalitajiet li ġejjin, abbażi tal-kodiċi ġeografiku uffiċjali tal-2018: Il-mapep li jirrappreżentaw iż-żona ġeografika huma disponibbli fuq is-sit web tal-Institut national de l'origine et de la qualité. " Emenda editorjali: il-lista l-ġdida tal-entitajiet amministrattivi tqis il-fużjonijiet jew bidliet oħra fiż-żona amministrattiva li seħħew minn meta ġiet approvata l-Ispeċifikazzjoni tal-Prodott. Għal aktar ċertezza legali, din ġiet elenkata skont il-verżjoni fis-seħħ tal-kodiċi ġeografiku uffiċjali, ippubblikat kull sena mill-INSEE. Il-perimetru taż-żona ġeografika jibqa' strettament l-istess. Fl-aħħar nett, biex il-pubbliku jkun infurmat aħjar, saret referenza għat-tqegħid għad-dispożizzjoni fuq is-sit web tal-INAO, tal-mapep li jirrappreżentaw iż-żona ġeografika. Għalhekk il-punt 6 tad-Dokument Uniku dwar iż-żona ġeografika ġie emendat kif xieraq. Fl-ewwel paragrafu tal-Kapitolu 1(IV)(2) tal-Ispeċifikazzjoni tad-DOP "Coteaux de Saumur", wara l-kliem "5 ta' Settembru 2007", ġie miżjud il-kliem "u d-19 ta' Jannar 2017". Din l-emenda għandha l-għan li żżid id-data ta' approvazzjoni mill-awtorità nazzjonali kompetenti ta' emenda taż-żona tar-rogħqa demarkata fiż-żona ġeografika ta' produzzjoni. Id-demarkazzjoni tal-irqajja' ta' art tikkonsisti fl-identifikazzjoni ta' dawk l-irqajja' ta' art fiż-żona ġeografika tal-produzzjoni li huma tajbin għall-produzzjoni tad-Denominazzjoni ta' Oriġini Protetta kkonċernata. Id-Dokument Uniku mhuwiex affettwat minn din il-bidla. Fil-Kapitolu 1(IV)(3), il-lista tal-muniċipalitajiet ġiet sostitwita b'dan li ġej: "Artannes-sur-Thouet, Brossay, Doué-en-Anjou (dawk li qabel kienu territorji tal-muniċipalitajiet delegati ta' Doué-la-Fontaine, Forges u Montfort), Montreuil-Bellay, Rou-Marson, Saint-Just-sur-Dive. " Dan jippermetti li jitqiesu l-fużjonijiet differenti tal-muniċipalitajiet li seħħew mill-aħħar verżjoni tal-Ispeċifikazzjoni tal-Prodott. Il-perimetru taż-żona fil-viċinanza immedjata baqa' strettament l-istess. Għalhekk il-punt 9 tad-Dokument Uniku dwar ir-rekwiżiti addizzjonali ġie emendat kif xieraq. Fil-Kapitolu 1(VI)(2) ġie miżjud li: "Hija obbligatorja kopertura ta' ħaxix ikkontrollata, spontanja jew miżrugħa, bejn ir-ringieli; fl-assenza ta' din il-kopertura ta' ħaxix, l-operatur għandu jaħrat il-ħamrija sabiex jiżgura l-kontroll tal-ħaxix spontanju jew jiġġustifika l-użu ta' prodotti bijoloġiċi ta' kontroll approvati mill-awtoritajiet pubbliċi tal-vitikultura. F'każ li jintużaw erbiċidi bijoloġiċi ta' kontroll fuq roqgħa art, l-użu ta' erbiċidi oħra għandu jiġi pprojbit. " Din l-emenda takkumpanja l-iżvilupp attwali tal-prattiki tal-operaturi favur l-agroekoloġija fil-vinja kollha ta' Anjou. Din tirrifletti l-kunsiderazzjoni dejjem tikber tat-tħassib ambjentali fl-itinerarji tekniċi. Peress li tippromwovi l-preżenza ta' kopertura ta' ħaxix jew l-użu ta' tnaqqija mekkanika jew l-użu ta' prodotti bijoloġiċi ta' kontroll, din twassal għal tnaqqis fl-użu ta' erbiċidi kimiċi. Dan it-tnaqqis fl-erbiċidi għandu jsaħħaħ il-protezzjoni tal-ħamrija għall-produzzjoni tal-inbid u li jiġu ppreżervati l-karatteristiċi naturali tagħha (il-fertilità, il-bijodiversità, il-bijotrattament), li jikkontribwixxi għall-kwalità u għall-awtentiċità tal-inbejjed u li jsaħħaħ il-kunċett ta' żona lokali. Id-Dokument Uniku mhuwiex affettwat minn din il-bidla. Fil-Kapitolu 1(VII)(1), tneħħiet is-sentenza "Id-data tal-bidu tal-ħsad tiġi stabbilita skont id-dispożizzjonijiet tal-Artikolu D. 645-6 tal-Kodiċi rurali u tas-sajd marittimu. ". L-istabbiliment ta' data tal-bidu tal-ħsad illum il-ġurnata ma għadux meħtieġ, peress li l-operaturi issa għandhom firxa wiesgħa ta' għodod li jippermettulhom jevalwaw il-maturità tal-għeneb bl-aktar mod preċiż possibbli. Kull operatur għandu għadd ta' apparat u tagħmir, kemm personali kif ukoll komuni, li jagħmilha possibbli li tiġi ddeterminata b'mod preċiż l-aħjar data għall-bidu tal-ħsad ta' kull roqgħa art, skont l-għanijiet tal-produzzjoni. Id-Dokument Uniku mhuwiex affettwat minn din il-bidla. Fil-Kapitolu 1(IX)(1)(c), is-sentenza: "Kull operatur għandu jkollu kapaċità tal-fabbriki tal-inbid għall-vinifikazzjoni ta' mill-inqas 1,4 darbiet ir-rendiment medju tal-azjenda matul l-aħħar ħames snin. " ġiet sostitwita bis-sentenza: "Kull operatur għandu jkollu kapaċità tal-fabbriki tal-inbid għall-vinifikazzjoni ta' mill-inqas 1,4 darbiet il-volum medju ta' nbid f'dawn l-aħħar ħames snin. " Fl-Ispeċifikazzjoni tal-Prodott, ma kienx hemm referenza għall-kapaċità tal-volum (espressa f'hl jew f'm3) iżda għar-rendiment, jiġifieri volum tal-ħsad diviż bl-erja ta' produzzjoni (espress pereżempju f'hl/ha). L-emenda proposta tagħmilha possibbli li tiġi rrimedjata din l-inkonsistenza f'termini ta' kwantitajiet, mingħajr ebda bidla fis-sustanza (il-minimu għandu dejjem ikun stabbilit għal 1,4 darbiet il-volum medju tal-inbid prodott mill-azjenda fis-snin ta' kummerċjalizzazzjoni preċedenti). Id-Dokument Uniku mhuwiex affettwat minn din il-bidla. Il-punt (5)(b) tal-Kapitolu 1(IX) dwar id-data taċ-ċirkolazzjoni tal-inbejjed bejn id-depożitanti awtorizzati ġie mħassar. Id-Dokument Uniku mhuwiex affettwat minn din il-bidla. Ir-rabta ġiet riveduta biex jiġi aġġornat l-għadd ta' muniċipalitajiet ikkonċernati (19 minflok 20 għad-département ta' Maine-et-Loire). Għalhekk il-punt 8 tad-Dokument Uniku dwar ir-rabta ġie emendat kif xieraq. Fil-Kapitolu 1(XI) ġie miżjud li "Id-dispożizzjonijiet relatati mal-obbligu ta' kopertura ta' ħaxix ikkontrollata, spontanja jew miżrugħa bejn ir-ringieli jew, fl-assenza ta' dik il-kopertura ta' ħaxix, l-obbligu li l-operatur jaħrat il-ħamrija jew li juża prodotti bijoloġiċi ta' kontroll sabiex jiżgura l-kontroll tal-veġetazzjoni spontanja, ma għandhomx japplikaw għall-irqajja' ta' art ta' vinji stabbiliti fid-data tal-approvazzjoni ta' din l-Ispeċifikazzjoni tal-Prodott u li d-distanza bejn ir-ringieli tad-dwieli tkun ta' 1,70 metru jew inqas. " Il-miżura tranżitorja tagħmilha possibbli li ma jiġux penalizzati l-vinji stabbiliti li l-metodu ta' taħriġ attwali tagħhom mhuwiex adattat għad-dispożizzjonijiet agroambjentali. Fil-vinji b'densità għolja, ikkaratterizzati minn distanza bejn ir-ringieli ta' 1,70 metru jew inqas, il-manutenzjoni ta' ħaxix permanenti jew il-ħrit tal-ħamrija jistgħu tabilħaqq jikkawżaw problemi tekniċi (il-mekkanizzazzjoni, it-tagħmir, l-għodod). Fil-vinji baxxi, il-ħaxix iżid ukoll ir-riskju ta' ġlata tar-rebbiegħa. Barra minn hekk, il-preżenza ta' kopertura ta' ħaxix tkun teħtieġ saħansitra provvista tal-ilma akbar għad-dwieli aktar ma d-densità tat-tħawwil tkun għolja. B'kuntrast ma' dan, il-vinji li se jitħawlu wara l-approvazzjoni mis-CDC se jkollhom jikkonformaw, b'għarfien sħiħ tal-fatti, mad-dispożizzjonijiet agroambjentali li ġew introdotti, irrispettivament mid-densità tagħhom u d-distanza bejn ir-ringieli. Id-Dokument Uniku mhuwiex affettwat minn din il-bidla. Ġie miżjud punt 1° Dispożizzjonijiet ġenerali L-inbejjed li għalihom, skont it-termini ta' din l-Ispeċifikazzjoni tal-Prodott, tintalab id-Denominazzjoni ta' Oriġini Kkontrollata 'Coteaux de Saumur' u li huma ppreżentati taħt din id-denominazzjoni, jistgħu biss jiġu ddikjarati wara l-ħsad, jiġu offruti lill-pubbliku, jintbagħtu, jitqiegħdu għall-bejgħ jew jinbiegħu jekk id-Denominazzjoni ta' Oriġini Kkontrollata msemmija iktar 'il fuq tkun inkluża fid-dikjarazzjoni tal-ħsad, fir-reklamar, u fuq kwalunkwe prospett, tikketta, kont, kontenitur jew reċipjent. " Din hija negliġenza li tikkonċerna regola li tinsab fl-ispeċifikazzjonijiet kollha. Id-Dokument Uniku mhuwiex affettwat minn din il-bidla. Fil-punt II(3) tal-Kapitolu 2, il-kliem "f'qawwa" ġew sostitwiti b'"naturali". B'konsistenza mal-metodu ta' formulazzjoni użat fl-ispeċifikazzjonijiet kollha taż-żona ta' Anjou Saumur, il-kliem "qawwa alkoħolika naturali skont il-volum" jissostitwixxu t-termini "qawwa potenzjali" jew "grad". Dawn l-emendi jtejbu l-leġġibbiltà ta' dawn l-ispeċifikazzjonijiet. L-armonizzazzjoni tad-dispożizzjonijiet dwar iż-żamma ta' reġistri hija maħsuba biex tiffaċilita t-tfassil tal-pjan ta' spezzjoni u l-monitoraġġ ta' dawn ir-reġistri. Id-Dokument Uniku mhuwiex affettwat minn din il-bidla. Il-Kapitolu 3 ġie rivedut għall-konsistenza fil-kliem tal-punti ewlenin li jridu jiġu kkontrollati fl-Ispeċifikazzjonijiet tal-Prodott taż-żona ta' Anjou Saumur. Id-Dokument Uniku mhuwiex affettwat minn din il-bidla. DOP - Denominazzjoni ta' Oriġini Protetta L-inbejjed huma nbejjed bojod mhux frizzanti li jinkisbu minn għeneb li jinqata' meta jkun sar iżżejjed u li l-karatteristiċi analitiċi ewlenin tagħhom huma dawn li ġejjin: L-inbejjed għandhom qawwa alkoħolika naturali minima skont il-volum ta' 15 %. Wara l-fermentazzjoni, l-inbejjed ikollhom kontenut ta' zokkor fermentabbli (glukożju + fruttożju) ta' 34 gramma jew aktar għal kull litru. Il-kontenut ta' aċidità totali u ta' diossidu tal-kubrit totali huwa dak stabbilit mir-regolamenti Komunitarji. Il-qawwa alkoħolika proprja minima (f'% tal-volum) għandha tkun ta' 10 ħlief fil-każ ta' nbejjed b'qawwa alkoħolika naturali skont il-volum ta' inqas minn 18 % jew ta' 11. L-inbejjed huma kkaratterizzati mill-finezza tagħhom li ħafna drabi tinvolvi taħlita ta' aromi sottili ta' fjuri bojod, ta' frott frisk jew ta' konfettura. Dawn jevokaw il-ħlewwa tal-pajsaġġ ta' Loire. It-togħma tagħhom, taħlita inġenjuża bejn is-sensazzjonijiet ta' freskezza u ta' ħlewwa, moħbija taħt ċerta fraġilità, tgħaqqad l-eleganza u l-kumplessità. Din l-istruttura bbilanċjata hija l-garanzija ta' kapaċità eċċellenti ta' maturazzjoni, li ħafna drabi tiżvela noti ta' xema' u għasel. Kwalunkwe operazzjoni ta' arrikkiment hija pprojbita. L-użu ta' biċċiet tal-injam huwa pprojbit. L-inbejjed iridu jimmaturaw sa mill-inqas il-15 ta' Frar tas-sena ta' wara dik tal-ħsad. Minbarra d-dispożizzjonijiet ta' hawn fuq, l-inbejjed għandhom ikunu konformi mal-obbligi stabbiliti fil-livell tal-UE kif ukoll fil-Kodiċi Rurali u tas-Sajd Marittimu f'dak li għandu x'qasam mal-prattiki enoloġiċi użati. Prattika tal-kultivazzjoni Id-densità minima tat-tħawwil tad-dwieli hija ta' 4000 pjanta għal kull ettaru. Id-distanza bejn ir-ringieli ta' dawn id-dwieli ma tistax tkun akbar minn 2,50 metru u d-distanza bejn il-pjanti fl-istess ringiela ma tistax tkun inqas minn metru. L-irqajja' ta' art tal-vinji b'densità ta' tħawwil ta' inqas minn 4000 pjanta għal kull ettaru iżda li jkollhom 3300 pjanta jew aktar għal kull ettaru jibbenefikaw, għall-ħsad tagħhom, mid-dritt għad-Denominazzjoni ta' Oriġini Kkontrollata diment li jkunu konformi mad-dispożizzjonijiet relatati mar-regoli dwar l-irbit u l-għoli tal-weraq stipulati fl-Ispeċifikazzjoni tal-Prodott. Dawn l-irqajja' ta' art tad-dwieli ma jistax ikollhom distanza bejn ir-ringieli ta' aktar minn 3 metri u distanza bejn il-pjanti fl-istess ringiela ta' inqas minn metru. Prattika tal-kultivazzjoni Id-dwieli għandhom jinżabru sa mhux aktar tard mit-30 ta' April, b'żabra mħallta, b'massimu ta' 12-il rimja għal kull pjanta. Fl-istadju fenoloġiku li jikkorrispondi għal 11 jew 12-il werqa, in-numru ta' zkuk li jagħtu l-frott tas-sena, għal kull pjanta, għandu jkun 10 jew inqas. L-għoli tal-weraq marbut għandu jkun mill-inqas 0,6 darbiet id-distanza bejn ir-ringieli, bl-għoli tal-weraq marbut jitkejjel mit-tarf l-aktar baxx tal-weraq, li għandu jkun mill-inqas 0,40 metru 'l fuq mill-art, u l-ogħla tarf tal-friegħi miżbura, li għandu jkun mill-inqas 0,20 metru 'l fuq mill-ogħla kannizzata tal-irbit. L-irqajja' ta' art tad-dwieli b'densità ta' tħawwil ta' inqas minn 4 000 pjanta għal kull ettaru iżda ta' 3 300 pjanta jew aktar għal kull ettaru għandhom ikunu konformi wkoll mar-regoli ta' rbit li ġejjin: l-għoli minimu tal-arbli tal-irbit 'il fuq minn wiċċ l-art għandu jkun ta' 1,90 metru; l-irbit għandu jinkludi 4 livelli ta' kannizzati; l-għoli minimu tal-ogħla kannizzata għandu jkun ta' 1,85 metru 'l fuq mill-art. Prattika tal-kultivazzjoni L-inbejjed jinkisbu minn għeneb li jinqata' meta jkun sar iżżejjed. L-għeneb jinqata' bl-idejn b'għażliet suċċessivi. 40 ettolitru għal kull ettaru L-istadji kollha tal-proċess tal-produzzjoni jridu jsiru fiż-żona ġeografika li l-perimetru tagħha jkopri t-territorju tal-muniċipalitajiet li ġejjin, abbażi tal-kodiċi ġeografiku uffiċjali tal-2018: Il-mapep li jirrappreżentaw iż-żona ġeografika huma disponibbli fuq is-sit web tal-Institut national de l'origine et de la qualité. Iż-żona ġeografika tikkorrispondi għall-għoljiet tal-franka tad-Denominazzjoni ta' Oriġini Kkontrollata "Saumur". Fl-2018, din kienet tkopri t-territorju ta' 19-il muniċipalità tad-département ta' Maine-et-Loire, 2 muniċipalitajiet tad-département ta' Deux-Sèvres u 9 muniċipalitajiet tad-département ta' Vienne. Fit-Tramuntana hija tikkonfina mal-Loire, il-Wied Thouet u t-tributarju tagħha Dive jaqsmuha min-Nofsinhar għat-Tramuntana. Dan in-netwerk idrografiku sawwar il-pajsaġġ b'sensiela ta' għoljiet b'partijiet esposti differenti, li l-altitudni tagħhom tvarja bejn 40 metru u 110 metri. Il-pajsaġġ huwa ffurmat mill-kultivazzjoni tad-dwieli li kkolonizzaw il-partijiet esposti favorevoli, filwaqt li fl-istess ħin, fil-quċċata tal-muntanji, inżammu boskijiet ta' speċijiet differenti fosthom, b'mod partikolari, il-ballut u l-qastan. Fil-qalba tal-irqajja' ta' art tad-dwieli, hemm fetħa ta' ventilazzjoni għall-ħofor kbar ħafna li kienu jintużaw biex jiġi estratt il-ġebel għall-bini tad-djar u li nbidlu f'azjendi agrikoli tal-faqqiegħ. Dan il-pajsaġġ huwa kkaratterizzat mill-armonija bejn il-vinja u l-bini arkitettoniku, u l-osmosi bejn il-villaġġi li jipproduċu l-inbid, iż-żoni magħluqa li jmissu mal-proprjetajiet borgiżi b'faċċati mżejna bi skulturi, b'kulur abjad impressjonanti u b'karatteristiċi ta' "Anjou Blanc", li kkontribwew għall-ħolqien ta' park naturali reġjonali u għall-klassifikazzjoni ta' dan ir-reġjun bħala sit tal-wirt dinji tal-UNESCO. Il-ħamrija tal-irqajja' ta' art, demarkati speċifikament għall-ħsad tal-għeneb, żviluppat fuq il-formazzjonijiet differenti tat-Turonjan: rendżini u ħamrija kalkarja kannella xi ftit jew wisq ħoxna, koperti f'ċerti partijiet, fil-quċċata tal-għoljiet, b'ramel u tafal li joriġinaw minn formazzjonijiet aktar reċenti bħas-Senonjan jew l-Ejoċen. Din hija ħamrija b'imġiba termali tajba u b'riżerva tal-ilma moderata, u li ma għandha l-ebda sinjal ta' idromorfija. Il-klima ta' Saumurois hija klima oċeanika. Il-muntanji ta' Mauges, li jinsabu fil-Punent tal-vinja, jibdlu xi ftit din il-karatteristika oċeanika b'effett ta' foehn. Ix-xita medja annwali hija ta' 600 millimetru u tikkaratterizza firxa ta' art protetta minn irjieħ umdi, filwaqt li taqbeż it-800 millimetru fuq l-għoljiet ta' Mauges. Din id-differenza fl-ammont ta' xita hija aktar sinifikanti matul iċ-ċiklu veġetattiv tad-dielja, b'mod partikolari mix-xahar ta' Ġunju sal-perjodu tal-ħsad. Il-Loire u t-tributarji tagħha wkoll għandhom rwol dominanti, billi matul il-perjodu tal-ħsad, jiffavorixxu l-iffurmar taċ-ċpar ta' filgħodu. Is-"Seuil du Poitou" li tinsab fin-Nofsinhar taż-żona ġeografika, iġġib magħha karatteristiċi tan-Nofsinhar li jirriżultaw fil-preżenza ta' veġetazzjoni li tista' tkun ta' sorpriża fuq dawn ix-xtut tal-Loire (ballut, siġar taż-żebbuġ, siġar tal-lewż...). It-temperaturi medji annwali huma relattivament għoljin (madwar 12 °C). Il-vitikultura ta' Saumur, li l-preżenza tagħha kienet diġà magħrufa fis-seklu IX, kibret l-aktar matul is-seklu XVI, bil-wasla tal-uffiċjali tal-inbid Netherlandiżi, li meta evalwaw l-adegwatezza ta' dawn l-inbejjed għat-trasport bil-baħar, kienu kapaċi jippromwovu l-kwalitajiet tal-varjetà chenin B lil hinn mill-konfini tar-reġjun. Minn dak iż-żmien, il-kwalitajiet differenti ta' dawn l-inbejjed kienu jintgħarfu mill-metodu ta' taħriġ tad-dwieli: id-dwieli li jipproduċu l-inbejjed "għall-baħar" kienu jinqatgħu b'zokk qasir, għall-kuntrarju tad-dwieli għall-inbejjed "għal Pariġi". Din il-varjetà tidher li toriġina minn din il-vinja. Peress li hija varjetà rustika, il-potenzjal tagħha jvarja ħafna skont it-tip ta' ħamrija li titħawwel fiha. Il-produtturi tal-inbid malajr fehmu wkoll il-valur tal-ħsad ta' din il-varjetà fi stadju avvanzat ta' maturità u skont tekniki partikolari. Fl-1845, fit-"Traité des cépages" (Trattat dwar il-varjetajiet) tiegħu, il-Konti Odart jgħid: "Jeħtieġ li nżidu wkoll il-kundizzjoni li l-ħsad m'għandux isir qabel l-għeneb ikun sar ħafna, bħal fiż-żmien tal-festa tal-Qaddisin Kollha, meta l-qoxra tibda tiswied. ". Għalhekk il-maturazzjoni eċċessiva hija parti integrali tal-ħsad. Fl-1816, f'"Topographie de tous les vignobles connus" (Topografija tal-vinji kollha magħrufa), Jullien jgħid li: "Fir-rigward tal-inbejjed tajbin, il-ħsad isir f'diversi fażijiet; l-ewwel żewġ qatgħat, li huma magħmula biss mill-inbejjed l-aktar maturi, jipprovdu l-inbejjed li jintbagħtu barra mill-pajjiż; dawk tat-tielet qatgħa jintużaw għall-konsum fil-pajjiż..." Għalkemm l-isem "Coteaux de Saumur" imur lura għall-Medjuevu, fil-bidu dan kien jiddefinixxi żona ġeografika li tinkludi l-muniċipalitajiet fuq ix-xtut tal-Loire, minn Saumur (li ġiet amalgamata mal-muniċipalità ta' Dampierre) sa Montsoreau. Il-muniċipalitajiet tax-xatt tal-lemin ta' Thouet ġew inklużi aktar tard. Iżda l-inbejjed tal-istess kulur ta' Chacé, Varrains, Brézé u Saint Cyr, li jgawdu minn kwalitajiet eċċellenti li għandhom dawk tal-ewwel, jeħtieġ li jinġabru flimkien fl-istess kategorija." Din id-definizzjoni hija bbażata fuq iż-żona ġeografika stabbilita fid-Digriet li jirrikonoxxi d-Denominazzjoni ta' Oriġini Kkontrollata "Coteaux de Saumur". L-inbejjed ta' "Coteaux de Saumur" huma kkaratterizzati mill-finezza tagħhom li ħafna drabi tinvolvi aromi sottili ta' fjuri bojod, ta' frott frisk jew ta' konfettura. Dawn jevokaw il-ħlewwa tal-pajsaġġ ta' Loire. It-togħma tagħhom, taħlita inġenjuża bejn is-sensazzjonijiet ta' freskezza u ta' ħlewwa, moħbija taħt ċerta fraġilità, tgħaqqad l-eleganza u l-kumplessità. Din l-istruttura bbilanċjata hija l-garanzija ta' kapaċità eċċellenti ta' maturazzjoni, li ħafna drabi tiżvela noti ta' xema' u għasel. Il-produtturi tal-inbid malajr fehmu l-vantaġġ li jisfruttaw il-varjetà chenin B. Fl-1876, fil-preżentazzjoni tiegħu tal-"Viticulture de la France" (Il-Vitikultura ta' Franza), J. Guyot kiteb dwar din il-varjetà f'Saumur: "Hawnhekk l-influwenza taż-żbir fuq il-kwalità tal-inbid ma tistax tiġi injorata; madankollu, għandu jiġi rikonoxxut immedjatament li d-dwieli fini mhumiex biss ir-riżultat taż-żbir, iżda tal-ħamrija u tas-sit tagħhom...". Skont l-użanzi, iż-żona tal-irqajja' demarkata tikklassifika biss l-irqajja' ta' art li jinsabu fuq l-għoljiet. Dawn il-pożizzjonijiet jeħtieġu ġestjoni ottimali tal-pjanta, kontroll tas-saħħa u tal-potenzjal tal-produzzjoni, enfasizzati mill-prattika ta' rendiment baxx assoċjat ma' żbir xieraq. Bħalma teħtieġ it-tradizzjoni, l-għeneb jinqata' bl-idejn b'għażliet suċċessivi, ladarba jkun immatura żżejjed, li jseħħ permezz ta' moffa ta' kwalità għolja jew permezz tal-konċentrazzjoni naturali fuq il-vinja. Għadd ta' dokumenti juru r-reputazzjoni tal-inbejjed ta' Saumur. Fl-1529, Bourdigné tkellem dwar il-vinja bħala l-"kapolavur ta' Noé". Huwa semma, b'mod partikolari, ir-rabta ta' dawk li ġejjin mill-Brittanja u min-Normandija ma' dawn il-prodotti. Fl-1618, Jean Hiret, min-naħa tiegħu, ma qagħadx lura milli jikklassifikahom bħala "l-aqwa nbejjed bojod Franċiżi". Madankollu, jekk il-poeti jiftaħru bl-inbejjed ta' Saumur, dawk li ġejjin mid-dinastija ta' Capet (b'mod partikolari Saint-Louis) u d-dinastija ta' Plantagenêt huma kontributuri eċċellenti. L-influwenza tar-renju ta' Henri II u ta' Aliénor ta' Aquitaine wasslet għalhekk biex dawn l-inbejjed jaslu fuq l-isbaħ imwejjed. Fl-1816, f'"Topographie de tous les vignobles connus" (Topografija tal-vinji kollha magħrufa), Jullien jikklassifika l-inbejjed ta' Saumur fl-ewwel kategorija u jikteb: "L-għoljiet esposti sew tat-territorju ta' Saumur jipproduċu nbejjed bojod b'palat qawwi u vivaċi ħafna, u li huma adattati għat-trasport bil-baħar; dawn huma fini u għandhom togħma tajba." Huwa jikteb ukoll: "Il-konsenji lejn Maine u n-Normandija jsiru parzjalment minn Mayenne; dawk lejn Pariġi u Orléans jgħaddu mil-Loire; u dawk li jintbagħtu barra mill-pajjiż jinżlu tul din ix-xmara sa Nantes, minn fejn jitilqu bil-baħar lejn id-destinazzjoni tagħhom. " Il-vinja ta' Saumur, li l-iżvilupp tagħha huwa marbut mal-preżenza ta' kummerċ fuq ix-xmara, hija maħsuba għall-produzzjoni ta' nbejjed oriġinali u ta' kwalità. Din ir-riċerka ta' kwalità ġiet żvelata minn diversi dokumenti, inklużi dawk tal-Konti Odart, fl-1845, fit-"Traité des cépages" (Trattat dwar il-varjetajiet) tiegħu, u dawk ta' Victor Rendu, fl-1857, fil-"Ampélographie Française" (Klassifikazzjoni tal-Varjetajiet tal-Vinji Franċiżi), li diġà jirreferu għal dan il-ħsad tardiv b'għażliet suċċessivi tal-varjetà chenin B, li jagħtu lill-inbejjed bojod tajbin tax-xtut tal-Loire, ir-reputazzjoni tagħhom. Fl-2010, ir-reputazzjoni tal-"Coteaux de Saumur" kienet għadha magħrufa sew. Billi dan huwa prodott skars u għali, jinbiegħ l-aktar direttament lil numru ta' konsumaturi esperti u dilettanti. Qafas ġuridiku: Il-leġiżlazzjoni tal-UE Tip ta' rekwiżit addizzjonali: Deroga dwar il-produzzjoni fiż-żona ġeografika demarkata Deskrizzjoni tar-rekwiżit: Iż-żona fil-viċinanza immedjata, iddefinita b'deroga għall-vinifikazzjoni, il-produzzjoni u l-maturazzjoni tal-inbejjed hija rrappreżentata mit-territorju tal-muniċipalitajiet li ġejjin tad-dipartiment ta' Maine-et-Loire, abbażi tal-kodiċi ġeografiku uffiċjali tal-2018: Artannes-sur-Thouet, Brossay, Doué-en-Anjou (dawk li qabel kienu territorji tal-muniċipalitajiet delegati ta' Doué-la-Fontaine, Forges u Montfort), Montreuil-Bellay, Rou-Marson, Saint-Just-sur-Dive. Qafas ġuridiku: Leġiżlazzjoni nazzjonali Tip ta' rekwiżit addizzjonali: Dispożizzjonijiet addizzjonali dwar it-tikkettar Deskrizzjoni tar-rekwiżit: Ir-referenzi fakultattivi kollha għandhom jinkitbu fuq it-tikketti b'karattri f'daqs li ma għandux ikun akbar, kemm fl-għoli u kemm fil-wisa', mid-doppju tad-daqs tal-ittri li jiffurmaw l-isem tad-Denominazzjoni ta' Oriġini Kkontrollata. L-isem tad-Denominazzjoni ta' Oriġini Kkontrollata jista' jkun ikkompletat bid-denominazzjoni ġeografika "Val de Loire" skont ir-regoli stabbiliti fl-Ispeċifikazzjoni tal-Prodott għall-użu ta' din id-denominazzjoni ġeografika. Id-daqs tal-ittri tad-denominazzjoni ġeografika "Val de Loire" ma għandux ikun akbar, kemm fl-għoli u kemm fil-wisa', minn żewġ terzi tad-daqs tal-ittri li jiffurmaw l-isem tad-Denominazzjoni ta' Oriġini Kkontrollata. It-tikkettar tal-inbejjed li jgawdu mid-Denominazzjoni ta' Oriġini Kkontrollata jista' jispeċifika l-isem ta' unità ġeografika iżgħar, bil-kundizzjoni li: ikun post irreġistrat; dak il-post ikun fuq id-dikjarazzjoni tal-ħsad. L-isem tal-post irreġistrat għandu jkun stampat b'ittri li d-daqs tagħhom ma jkunx akbar, kemm mill-għoli kif ukoll mill-wisa', min-nofs id-daqs tal-ittri li jiffurmaw l-isem tad-Denominazzjoni ta' Oriġini Kkontrollata. Fil-punt 1 tal-Kapitolu I(IV), is-sentenza "Il-ħsad tal-għeneb, il-vinifikazzjoni, il-produzzjoni u l-maturazzjoni tal-inbejjed isiru fit-territorju tal-muniċipalità li ġejja tad-département ta' Maine-et-Loire: " tinbidel bi "L-istadji kollha tal-produzzjoni għandhom iseħħu fiż-żona ġeografika fejn il-perimetru jkopri t-territorju tal-muniċipalità li ġejja tad-département ta' Maine-et-Loire, abbażi tal-kodiċi ġeografiku uffiċjali 2018: ". Is-sentenza li ġejja hija miżjuda: "Id-dokumenti tal-immappjar li jirrappreżentaw iż-żona ġeografika jinsabu fis-sit web tal-Istitut Nazzjonali ta' Oriġini u Kwalità. ". Il-formulazzjoni proposta tal-punt dwar iż-żona ġeografika għandha l-għan li tissimplifika l-format u tneħħi kull ambigwità fir-rigward tad-definizzjoni tal-fażijiet (vinifikazzjoni, produzzjoni, maturazzjoni, eċċ.). Bidla editorjali: il-lista l-ġdida tal-entitajiet amministrattivi tqis il-fużjonijiet jew bidliet oħra fit-tqassim amministrattiv minn meta ġiet approvata l-ispeċifikazzjoni. Għal aktar ċertezza tad-dritt, din ġiet stabbilita skont il-verżjoni attwali tal-kodiċi ġeografiku uffiċjali, ippubblikat kull sena mill-INSEE. Il-perimetru taż-żona ġeografika jibqa' strettament identiku. Fl-aħħar nett, issir referenza għad-dispożizzjoni, fuq is-sit web tal-INAO, ta' dokumenti tal-immappjar li jirrappreżentaw iż-żona ġeografika għal informazzjoni pubblika aħjar. Għalhekk il-punt 6 tad-Dokument Uniku dwar iż-żona ġeografika huwa emendat skont dan. Fil-punt 3 tal-Kapitolu 1(IV), il-lista tal-muniċipalitajiet hija sostitwita b'dan li ġej: Beaulieu-sur-Layon, Chaudefonds-sur-Layon, Rochefort-sur-Loire, Val-du-Layon (li qabel kien territorju tal-muniċipalità ddelegata ta' Saint-Aubin-de-Luigné) Dan jippermetti li jitqiesu l-fużjonijiet differenti tal-muniċipalitajiet li seħħew mill-aħħar verżjoni tal-Ispeċifikazzjoni. Il-perimetru taż-żona fil-viċinanza immedjata jibqa' strettament identiku. Għalhekk il-punt 9 tad-Dokument Uniku dwar il-kundizzjonijiet stabbiliti huwa emendat skont dan. Fil-punt 1(a) tal-Kapitolu 1(VII), is-sentenza "Id-data tal-bidu tal-ħsad tiġi stabbilita skont id-dispożizzjonijiet tal-Artikolu D. 645-6 tal-Kodiċi rurali u tas-sajd marittimu. " titħassar. It-twaqqif ta' data għall-bidu tal-ħsad ma għadhiex meħtieġa, peress li l-operaturi issa għandhom firxa wiesgħa ta' għodod li jippermettulhom jivvalutaw il-maturità tal-għeneb b'mod preċiż. Kull operatur għandu ċertu numru ta' apparati u tagħmir, kemm personali kif ukoll kollettivi, li permezz tagħhom tista' tiġi ddeterminata b'mod preċiż id-data ottimali tal-bidu tal-ħsad ta' kull roqgħa, skont l-għanijiet tal-produzzjoni. Id-Dokument Uniku mhuwiex affettwat minn din il-bidla. Fil-punt 1(e) tal-Kapitolu 1, is-sentenza: "Kull operatur għandu jkollu kapaċità tal-kmamar tal-fermentazzjoni tal-vinifikazzjoni ta' mill-inqas 1,4 darbiet daqs ir-rendiment medju fl-impriża matul l-aħħar ħames snin. " għandha tkun mibdula bis-sentenza: "Kull operatur għandu jkollu kapaċità tal-kmamar tal-fermentazzjoni tal-vinifikazzjoni ta' mill-inqas 1,4 darbiet il-volum medju vinifikat f'dawn l-aħħar ħames snin. " Id-Dokument Uniku mhuwiex affettwat minn din il-bidla. Il-korrezzjoni proposta tindirizza din l-ommissjoni. Għalhekk il-punt 8 tad-Dokument Uniku dwar ir-rabta huwa emendat skont dan. Fil-punt 3 tal-Kapitolu 2(II), il-kliem "bil-massa" huma sostitwiti b'"naturali". Skont il-mod kif tfasslu l-Ispeċifikazzjonijiet kollha taż-żona ta' Anjou Saumur, il-kliem "qawwa alkoħolika bil-volum naturali" jissostitwixxi t-termini "qawwa skont il-volum" jew "grad". Dawn l-emendi jtejbu l-leġġibbiltà ta' dawn l-Ispeċifikazzjonijiet. L-armonizzazzjoni tad-dispożizzjonijiet dwar iż-żamma ta' reġistri hija maħsuba biex tiffaċilita t-tfassil tal-pjan ta' spezzjoni u l-kontroll ta' dawn ir-reġistri. Id-Dokument Uniku mhuwiex affettwat minn din il-bidla. Il-Kapitolu 3 ġie rivedut biex jiżgura konsistenza fl-abbozzar tal-punti ewlenin li għandhom jiġu eżaminati fl-Ispeċifikazzjonijiet għaż-żona ta' Anjou Saumur. Id-Dokument Uniku mhuwiex affettwat minn din il-bidla. DOP – Denominazzjoni ta' Oriġini Protetta L-għeneb jintefa' sħiħ fil-pressa. Il-preses kontinwi huma pprojbiti. Kwalunkwe operazzjoni ta' arrikkament għandha tkun ipprojbita. Kwalunkwe trattament bis-sħana tal-għeneb jew tal-inbid li jinvolvi temperatura ta' anqas minn -5 °C jew aktar minn 40 °C għandu jkun ipprojbit. Kull ipproċessar ta' dealkoħolizzazzjoni parzjali tal-inbejjed huwa pprojbit. L-użu ta' laqx tal-injam huwa pprojbit. Minbarra d-dispożizzjonijiet ta' hawn fuq, l-inbejjed għandhom jikkonformaw mar-rekwiżiti kollha stabbiliti fil-livell tal-UE kif ukoll fil-Kodiċi Rurali u tas-Sajd Marittimu f'dak li għandu x'qasam mal-prattiki enoloġiċi użati. L-inbejjed jitħallew jimmaturaw mill-inqas sal-15 ta' Ġunju tas-sena ta' wara dik tal-ħsad. Id-densità minima tat-tħawwil tad-dwieli hija ta' 5000 pjanta għal kull ettaru. Id-distanza bejn ir-ringieli ma tistax tkun ikbar minn 2 metri u d-distanza bejn il-pjanti fl-istess ringiela ma tistax tkun inqas minn metru. Id-dwieli jinżabru mhux aktar tard mit-30 ta' April, - sew f'daqs imħallat, b'massimu ta' 10 rimjiet kull vinja. - jew bis-sistema ta' żbir tal-kurdun ta' Royat b'massimu ta' 12-il rimja kull vinja. Fl-istadju fenoloġiku li jikkorrispondi ma' 11 jew 12-il werqa, in-numru ta' fergħat li jagħti l-frott, għal kull vinja, għandu jkun 8 jew inqas. L-għoli tal-weraq mirquma għandu jkun mill-inqas 0,6 id-distanza bejn ir-ringieli, u l-għoli tal-weraq mirquma jitkejjel bejn il-limitu l-aktar baxx tal-weraq, mill-inqas 0,40 ta' metru 'l fuq mill-art, u l-limitu massimu tal-qtugħ tal-weraq, li huwa mill-inqas 0,20 ta' metru 'l fuq mill-ogħla fil tal-kannizzata. L-irrigazzjoni hija pprojbita. L-għeneb jinqata' manwalment b'mill-inqas 2 qatgħat ta' għenieqed fuq iz-zokk. L-użu tal-magna tal-ħsad huwa pprojbit. L-użu ta' conveyors huwa pprojbit. 35 ettolitru għal kull ettaru 30 ettolitru għal kull ettaru L-istadji kollha tal-produzzjoni għandhom iseħħu fiż-żona ġeografika fejn il-perimetru jkopri t-territorju tal-muniċipalità li ġejja tad-département ta' Maine-et-Loire, abbażi tal-kodiċi ġeografiku uffiċjali 2018: Savennières. "Roche aux Moines" hija lokalità magħrufa mid-Denominazzjoni ta' Oriġini Kkontrollata "Savennières". Din tinsab madwar tnax-il kilometru lejn il-Punent ta' Angers u minn dejjem kienet meqjusa waħda mill-ġojjelli ta' din id-Denominazzjoni ta' Oriġini kkontrollata. L-għolja qisha sporġenza ppuntata, sewwa sew fila tal-għoljiet, mill-blat Armorikan li jiddomina l-Loire. Tmiss ma' "Coulée de Serrant" fil-Lvant u, fil-Punent, ma' wied li jagħti għal "les Forges" li jifridhom mill-għolja ta' "Moulin du Gué". L-erja tal-wiċċ tagħha hija ta' madwar 35 ettaru. Il-parti ta' fuq tal-għolja għandha xaqliba ħafifa lejn in-Nofsinhar. Ix-xaqliba ssir aktar konsiderevoli fil-parti t'isfel tal-għolja u fil-parti oċċidentali tagħha, faċċata ta' "Moulin du Gué". Il-formazzjonijiet ġeoloġiċi huma parti mill-Massif Armorikan. Il-ħamrija hija magħmula prinċipalment minn formazzjonijiet tal-lavanja u tax-shale Ordoviċjan Superjuri fid-Devonjan Inferjuri. Fil-livell lokali, hemm strixxi vulkaniċi li l-materjal inizjali tal-aċidu pproduċa r-rioliti. F'punt wieħed tal-għolja, isorġi, b'mod sinifikanti, dan il-blat iebes li ta ismu lis-sit. Xi rqajja' li jinsabu fil-bidu tal-pjanura għandhom ħamrija kemxejn miksija b'ramel mir-riħ tal-perjodu Kwaternarju. Fin-naħa tal-għoljiet, il-blat prinċipali ħafna drabi huwa qrib ħafna tal-wiċċ. Il-ħamrija hija ġeneralment baxxa, mhux fertili ħafna u ġeblija ħafna. Għandhom kapaċità sinifikanti ta' drenaġġ u r-riserva tal-ilma tagħhom hija baxxa. Il-klima ta' "Roche aux Moines" hija konformi mal-klima tal-vinji ta' Anjou, tat-tip oċeanika. Il-muntanji ta' Mauges, li jinsabu fil-Punent, jagħtu din il-karatteristika tal-oċean b'effett tar-riħ sħun min-Nofsinhar. Il-medja annwali ta' xita hija ta' 600 millimetru u hija għadd ta' rjieħ umdi, meta jaqbżu l-800 millimetru fuq l-għoljiet ta' Mauges. Din il-firxa ta' xita hija ferm aktar qawwija matul l-istaġun li fih jikbru d-dwieli, b'mod partikolari mix-xahar ta' Ġunju sal-istaġun tal-ħsad. It-temperaturi medji annwali huma relattivament għoljin (madwar 12°C). Dawn il-karatteristiċi huma msaħħa fil-livell meżoklimatiku. L-għoljiet weqfin, li jħarsu lejn in-Nofsinhar, jottimizzaw id-dawl tax-xemx, jillimitaw l-umdità tal-arja u jiggarantixxu ventilazzjoni tajba tal-irqajja'. Il-Loire għandha r-rwol tagħha biex taġixxi bħala regolatur termali fuq l-għolja fil-qrib, taħt l-irjieħ dominanti, u għaldaqstant iżżomm temperaturi għoljin billejl. Ix-xmara għandha wkoll rwol importanti billi, fiż-żmien il-ħsad, ifeġġ iċ-ċpar kmieni filgħodu li huwa essenzjali għall-iżvilupp tal-botrytis cinerea. L-isem "Roche aux Moines" imur lura għas-seklu XII u baqa' jintuża kontinwament minn dak iż-żmien. Jidher meta d-dominju tal-Kavallier Buhard, madwar 1130, ingħata lill-patrijiet tal-Abbaye Saint-Nicolas ta' Angers, li ħawlu d-dwieli hemmhekk. L-ewwel waħda mill-battalji magħrufa bħala "Bouvins" seħħet hawn fit-2 ta' Lulju 1214. Il-kavallieri Ingliżi, li ġew miżmuma lura mid-dwieli miżrugħa ġo xulxin, ġew megħluba mit-truppi ta' Louis VIII. L-għolja ta' "Roche aux Moines" għadha l-proprjetà tal-patrijiet, fejn il-kultivazzjoni tad-dwieli żviluppat skont il-ħtiġijiet tal-ordni reliġjuża, sar-Rivoluzzjoni. Dan is-sit prestiġjuż imbagħad ittieħed minn sidien li kienu ħerqana li jiksbu nbejjed ta' kwalità. Pierre Guillory (1796-1878), li dejjem kien ifittex il-progress, kien prominenti fil-qasam tal-vinji. Konxju dwar żviluppi tekniċi ġodda u ħerqan biex jaqsam ir-riżultati tiegħu, huwa kkontribwixxa għar-reputazzjoni ta' "Roche aux Moines". Huwa rriproduċa, fuq din l-għolja, l-għelieqi mtarrġa li seta' jiskopri fuq ix-xtut tal-Lag Léman. Huwa esperimenta wkoll bil-kannizzata fuq il-fildiferru u riffieda tal-lavanja, għal ventilazzjoni aħjar tal-għenieqed tal-varjetà tal-għeneb chenin B. Ħadem ukoll fuq l-użu tal-kubrit u l-metodu ta' żabra bikrija. Ir-riċerki tiegħu dwar it-tekniki tal-ħsad u tal-għasir malajr ġew adottati minn produtturi oħrajn. Fl-1861, kiteb f'"Bullettin de la Société Agricole et Industrielle de Angers" li: "Il-ħsad tal-għeneb, bi ftit eċċezzjonijiet rari, isir f'Ottubru, meta jkun magħruf li l-maturità tal-għenba tkun kemm jista' jkun perfetta, u li jkun hemm mill-inqas kwart ta' taħsir. " Dawn il-proposti kkonfermaw ukoll dawk minn Comte Odart, li fl-1845, fit-"Traité des cépages" (Trattat dwar il-varjetajiet ta' dwieli), jindika: "Għandna nżidu wkoll il-kundizzjoni li l-ħsad għandu jsir b'maturità żejda, bħal dak li jsir fi żmien jum il-Qaddisin Kollha, meta l-qoxra, li tkun saret ratba bix-xita, taqa'." Il-produtturi malajr ħadu interess fil-ħsad ta' din il-varjetà ta' għeneb b'maturità avvanzata u li tingħata attenzjoni partikolari għal kull għanqud. L-inbejjed huma bojod u ħafna drabi xotti. Il-kulur isfar ċar, xi kultant dehbieni b'riflessjonijiet ħodor, għandu eleganza rari. Ir-riħa, kumplessa u fina, ta' spiss tassoċja aromi ta' fjuri ma' noti b'aromi ta' frott evokati bi ftit mineralità. It-togħma hija ampja, ħelwa , b'naqra vivaċità li xxejjen it-toqol. Il-karatteristiċi distinti ta' din l-għolja wieqfa, li tinsab fuq il-Loire u li fiha ħamrija ġeblija u skeletrika, ma jistgħux ikunu enfasizzati aħjar għajr mid-dielja. Il-varjetà tal-għeneb chenin B għandha post speċjali f'din l-għolja, minħabba li hija mkabbra bil-qies min-nies (daqs qasir, pożizzjoni fissa ta' 30 ettolitru għal kull ettaru, ħsad strett b'għażla bir-reqqa tal-għenieqed). It-topografija, assoċjata ma' ħamrija rqiqa, teħtieġ manutenzjoni mekkanika jew għata ta' ħaxix tal-irqajja' u l-ġestjoni ta' supplimenti ta' prodotti għall-protezzjoni tad-dwieli, li x'aktarx jeqirdu l-ħajja tas-sottoswol u jipperikolaw in-natura vitikulturali tal-irqajja'. Il-prattiki, b'mod partikolari l-ħsad, huma evidenza tal-esperjenza miksuba mill-produtturi. Id-definizzjoni ta' rendiment konsistenti mal-potenzjal tal-ħamrija, bl-esklużjoni ta' kwalunkwe prattika ta' arrikkament, titqajjem mir-rieda għad-determinazzjoni ta' identità b'saħħitha. Iż-żamma tal-oriġinalità ta' dan l-inbid fin abjad jeħtieġ rigorożità massima, kemm f'termini ta' tekniki tal-għasir, għall-preservazzjoni tal-kwalitajiet kollha tal-materja prima, kif ukoll tal-vinifikazzjoni tradizzjonali, sabiex jiġu żgurati l-kwalitajiet finali tal-prodott. Fl-1956, Pierre Bréjoux, fil-ktieb tiegħu "Les Vins de Loire" (L-Inbejjed tal-Loire), kiteb hekk dwar l-inbejjed ta' "Roche aux Moines": "Dawn huma s-sinjuri nobbli ewlenin tal-Loire, u anke wieħed mill-unuri tar-rikkezza tal-inbid Franċiż". Il-produtturi, li huma konxji mid-dmir tagħhom li jiżguraw u jżommu l-kwalità u r-reputazzjoni tad-denominazzjoni tal-oriġini kkontrollata ta' "Savennières Roche aux Moines", kollettivament qed jimmultiplikaw l-isforzi tagħhom biex jagħmlu dan l-inbid wieħed mill-ġojjelli tal-produzzjoni Franċiża. Qafas ġuridiku: Il-leġiżlazzjoni tal-UE Tip ta' kundizzjoni supplimentari: Deroga dwar il-produzzjoni fiż-żona ġeografika demarkata Deskrizzjoni tal-kundizzjoni: Iż-żona fil-viċinanza immedjata, iddefinita bid-deroga għall-vinifikazzjoni, il-produzzjoni u l-maturazzjoni tal-inbid, hija rrappreżentata mit-territorju tal-muniċipalitajiet li ġejjin tad-département ta' Maine-et-Loire, abbażi tal-kodiċi ġeografiku uffiċjali tal-2018: Beaulieu-sur-Layon, Chaudefonds-sur-Layon, Rochefort-sur-Loire, Val-du-Layon (territorju preċedenti tal-muniċipalità ddelegata ta' Saint-Aubin-de-Luigné). Qafas ġuridiku: Il-leġiżlazzjoni nazzjonali Tip ta' kundizzjoni supplimentari: Dispożizzjonijiet addizzjonali dwar it-tikkettar Deskrizzjoni tal-kundizzjoni: Id-dettalji fakultattivi kollha li l-użu tagħhom, skont id-dispożizzjonijiet Komunitarji, jista' jiġi rregolat mill-Istati Membri, għandhom jinkitbu fuq it-tikketti, b'karattri li d-daqs, kemm tal-għoli kif ukoll tal-wisa' tagħhom, m'għandux ikunu akbar mid-doppju ta' dak tal-karattri li jifformaw l-isem tad-denominazzjoni ta' oriġini kontrollata. L-isem tad-denominazzjoni ta' oriġini kkontrollata jista' jkun ikkompletat bid-denominazzjoni ġeografika addizzjonali "Val de Loire" skont ir-regoli stabbiliti fl-Ispeċifikazzjoni tal-Prodott. Id-daqs tal-karattri tad-denominazzjoni ġeografika "Val de Loire" ma għandux ikun akbar, kemm fl-għoli u kemm fil-wisa', minn żewġ terzi tad-daqs tal-karattri li jifformaw l-isem tad-denominazzjoni ta' oriġini kkontrollata; L-inbejjed b'kontenut ta' zokkor fermentabbli ta' 30 gramma jew aktar għal kull litru jridu jkunu ppreżentati, fuq id-dokumenti kummerċjali, il-permessi u fuq it-tikketta, bid-dettalji "ħelwin mezzan" jew "ħelwin" li jikkorrispondu għall-kontenut ta' zokkor fermentabbli (glukożju u fruttożju) fl-inbid, kif definit fir-regolamenti Komunitarji. Fuq it-tikketta, dawn id-dettalji għandhom jidhru fl-istess qasam viżwali bħall-isem tad-denominazzjoni ta' oriġini kontrollata. Iż-żona ġeografika hija emendata kif ġej: "L-istadji kollha tal-proċess tal-produzzjoni jridu jsiru fiż-żona ġeografika li l-perimetru tagħha jinkludi t-territorju tal-muniċipalitajiet li ġejjin, abbażi tal-kodiċi ġeografiku uffiċjali tal-2018: id-département ta' Maine-et-Loire: Aubigné-sur-Layon, Beaulieu-sur-Layon, Bellevigne-en-Layon (dawk li qabel kienu territorji tal-muniċipalitajiet delegati ta' Champ-sur-Layon, Faveraye-Mâchelles, Faye-d'Anjou, Rablay-sur-Layon u Thouarcé), Blaison-Saint-Sulpice (dak li qabel kien territorju tal-muniċipalità delegata ta' Blaison-Gohier), Bouchemaine, Brissac Loire Aubance (dawk li qabel kienu territorji tal-muniċipalitajiet delegati ta' Charcé-Saint-Ellier-sur-Aubance u Coutures), Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (dawk li qabel kienu territorji tal-muniċipalitajiet delegati ta' Chanzeaux, La Jumellière u Valanjou), Cléré-sur-Layon, Doué-en-Anjou (dawk li qabel kienu territorji tal-muniċipalitajiet delegati ta' Brigné, Concourson-sur-Layon, Saint-Georges-sur-Layon u Les Verchers-sur-Layon), Ingrandes-Le Fresne sur Loire (dak li qabel kien territorju tal-muniċipalità delegata ta' Ingrandes), Lys-Haut-Layon (dawk li qabel kienu territorji tal-muniċipalitajiet delegati ta' La Fosse-de-Tigné, Nueil-sur-Layon, Tancoigné, Tigné u Trémont), Mauges-sur-Loire (dawk li qabel kienu territorji tal-muniċipalitajiet delegati ta' Mesnil-en-Vallée, Montjean-sur-Loire u La Pommeraye), Passavant-sur-Layon, La Possonnière, Rochefort-sur-Loire, Saint-Georges-sur-Loire, Saint-Germain-des-Prés, Savennières, Terranjou (dawk li qabel kienu territorji tal-muniċipalitajiet delegati ta' Chavagnes, Martigné-Briand u Notre-Dame-d'Allençon), Tuffalun (dik li qabel kienet muniċipalità delegata ta' Ambillou-Château), Val-du-Layon (dawk li qabel kienu territorji tal-muniċipalitajiet delegati ta' Saint-Aubin-de-Luigné u Saint-Lambert-du-Lattay). Il-mapep li jirrappreżentaw iż-żona ġeografika huma disponibbli fuq is-sit web tal-Institut national de l'origine et de la qualité. " Emenda editorjali: il-lista l-ġdida ta' entitajiet amministrattivi tqis il-fużjonijiet jew bidliet oħra f'żoni amministrattivi li seħħew minn meta ġiet approvata l-Ispeċifikazzjoni tal-Prodott. Għal aktar ċertezza legali, din ġiet elenkata skont il-verżjoni fis-seħħ tal-kodiċi ġeografiku uffiċjali, ippubblikat kull sena mill-INSEE. Il-perimetru taż-żona ġeografika baqa' strettament l-istess. Fl-aħħar nett, biex il-pubbliku jkun infurmat aħjar, qed issir referenza għat-tqegħid għad-dispożizzjoni, fuq is-sit web tal-INAO, tal-mapep li jirrappreżentaw iż-żona ġeografika. Għalhekk il-punt 6 tad-Dokument Uniku dwar iż-żona ġeografika ġie emendat kif xieraq. Fil-Kapitolu 1(IV)(2) tal-Ispeċifikazzjoni tal-Prodott, wara l-kliem "5 ta' Settembru 2007" jiżdiedu l-kliem "u tad-19 ta' Jannar 2017". Din l-emenda għandha l-għan li żżid id-data ta' approvazzjoni mill-awtorità nazzjonali kompetenti ta' emenda taż-żona tar-rogħqa demarkata fiż-żona ġeografika ta' produzzjoni. Id-demarkazzjoni tal-irqajja' ta' art tikkonsisti fl-identifikazzjoni ta' dawk l-irqajja' ta' art fiż-żona ġeografika tal-produzzjoni li huma tajbin għall-produzzjoni tad-Denominazzjoni ta' Oriġini Protetta kkonċernata. Id-Dokument Uniku mhuwiex affettwat minn din il-bidla. Fil-Kapitolu 1(IV)(3), il-lista tal-muniċipalitajiet hija ssostitwita b'dan li ġej: Dan jippermetti li jitqiesu l-fużjonijiet differenti tal-muniċipalitajiet li seħħew mill-aħħar verżjoni tal-Ispeċifikazzjoni tal-Prodott. Il-perimetru taż-żona fil-viċinanza immedjata baqa' strettament l-istess. Għalhekk il-punt 9 tad-Dokument Uniku dwar ir-rekwiżiti addizzjonali ġie emendat kif xieraq. Fil-Kapitolu 1(VI)(2), ġie miżjud li: "Hija obbligatorja kopertura ta' ħaxix ikkontrollata, spontanja jew miżrugħa, bejn ir-ringieli; fl-assenza ta' din il-kopertura ta' ħaxix, l-operatur għandu jaħrat il-ħamrija sabiex jiżgura l-kontroll tal-ħaxix spontanju jew biex jiġġustifika l-użu ta' prodotti bijoloġiċi ta' kontroll approvati mill-awtoritajiet pubbliċi fil-vitikultura. F'każ li jintużaw erbiċidi bijoloġiċi ta' kontroll fuq roqgħa art, l-użu ta' erbiċidi oħra għandu jiġi pprojbit. " Din l-emenda takkumpanja l-iżvilupp attwali tal-prattiki tal-operaturi favur l-agroekoloġija fil-vinja kollha ta' Angevin. Din tirrifletti il-kunsiderazzjoni dejjem tikber tat-tħassib ambjentali fl-itinerarji tekniċi. Peress li tippromwovi l-preżenza ta' kopertura ta' ħaxix jew l-użu ta' tnaqqija mekkanika jew l-użu ta' prodotti bijoloġiċi ta' kontroll, din twassal għal tnaqqis fl-użu ta' erbiċidi kimiċi. Dan it-tnaqqis fl-erbiċidi għandu jsaħħaħ il-protezzjoni tal-ħamrija tal-inbid u li jiġu ppreżervati l-karatteristiċi naturali tagħha (il-fertilità, il-bijodiversità, il-bijotrattament), li jikkontribwixxi għall-kwalità u għall-awtentiċità tal-inbejjed u li jsaħħaħ il-kunċett ta' żona lokali. Id-Dokument Uniku mhuwiex affettwat minn din il-bidla. Fil-Kapitolu 1(VII)(1), tneħħiet is-sentenza "Id-data tal-bidu tal-ħsad tiġi stabbilita skont id-dispożizzjonijiet tal-Artikolu D. 645-6 tal-Kodiċi rurali u tas-sajd marittimu. ". L-istabbiliment ta' data tal-bidu tal-ħsad illum il-ġurnata ma għadux meħtieġ, peress li l-operaturi issa għandhom firxa wiesgħa ta' għodod li jippermettulhom jevalwaw il-maturità tal-għeneb bl-aktar mod preċiż possibbli. Kull operatur għandu għadd ta' apparat u tagħmir, kemm personali kif ukoll kollettivi, li jagħmilha possibbli li tiġi ddeterminata b'mod preċiż l-aħjar data għall-bidu tal-ħsad ta' kull roqgħa art, skont l-għanijiet tal-produzzjoni. Id-Dokument Uniku mhuwiex affettwat minn din il-bidla. Fil-punt IX(1)(b) tal-Kapitolu 1, wara glukożju + fruttożju ġie miżjud il-kliem "tal-inbejjed, wara l-fermentazzjoni". Din l-emenda qiegħda ssir sabiex tiġi evitata kwalunkwe konfużjoni mal-kontenut ta' zokkor qabel il-fermentazzjoni; fil-fatt huwa importanti li jiġi speċifikat li dan il-kontenut għandu jiġi vverifikat wara l-fermentazzjoni. Id-Dokument Uniku mhuwiex affettwat minn din il-bidla. Fil-punt IX(1)(d) tal-Kapitolu 1, is-sentenza: "Kull operatur għandu jkollu kapaċità tal-fabbriki tal-inbid għall-vinifikazzjoni ta' mill-inqas 1,4 darbiet ir-rendiment medju tal-azjenda matul l-aħħar ħames snin. " ġiet sostitwita bis-sentenza: "Kull operatur għandu jkollu kapaċità tal-fabbriki tal-inbid għall-vinifikazzjoni ta' mill-inqas 1,4 darbiet il-volum medju tal-inbid f'dawn l-aħħar ħames snin. " Fl-Ispeċifikazzjoni tal-Prodott, ma kienx hemm referenza għal kapaċità tal-volum (espressa f'hl jew f'm3) iżda għal rendiment, jiġifieri volum tal-ħsad diviż bl-erja ta' produzzjoni (espress pereżempju f'hl/ha). L-emenda proposta tagħmilha possibbli li tiġi rrimedjata din l-inkonsistenza f'termini ta' kwantitajiet, mingħajr ebda bidla fis-sustanza (il-minimu għandu dejjem ikun stabbilit għal 1,4 darbiet il-volum medju tal-inbid prodott mill-azjenda fis-snin ta' kummerċjalizzazzjoni preċedenti). Id-Dokument Uniku mhuwiex affettwat minn din il-bidla. Il-punt IX(5)(b) tal-Kapitolu 1 dwar id-data taċ-ċirkolazzjoni tal-inbejjed bejn id-depożitanti awtorizzati ġie mħassar. Id-Dokument Uniku mhuwiex affettwat minn din il-bidla. Ir-rabta ġiet riveduta biex jiġi aġġornat l-għadd ta' muniċipalitajiet ikkonċernati (pereżempju, għad-département ta' Maine-et-Loire, 24 minflok 43). Għalhekk il-punt 6 tad-Dokument Uniku dwar ir-rabta ġie emendat kif xieraq. Fil-Kapitolu 1(XI) ġie miżjud li "Id-dispożizzjonijiet relatati mal-obbligu ta' tapit ta' ħaxix ikkontrollat, spontanju jew miżrugħ bejn ir-ringieli jew, fl-assenza ta' dak it-tapit ta' ħxejjex, l-obbligu li l-operatur jaħrat il-ħamrija jew li juża prodotti bijoloġiċi ta' kontroll sabiex jiżgura l-kontroll tal-veġetazzjoni spontanja, ma għandhomx japplikaw għall-irqajja' ta' art ta' vinji stabbiliti fid-data tal-approvazzjoni ta' din l-Ispeċifikazzjoni tal-Prodott u li d-distanza bejn ir-ringieli tad-dwieli tkun ta' 1,70 metru jew inqas. " Il-miżura tranżitorja tagħmilha possibbli li ma jiġux penalizzati l-vinji stabbiliti li l-metodu ta' taħriġ attwali tagħhom mhuwiex adattat għad-dispożizzjonijiet agroambjentali. Fil-vinji b'densità għolja, ikkaratterizzati minn distanza bejn ir-ringieli ta' 1,70 metru jew inqas, il-manutenzjoni ta' ħaxix permanenti jew il-ħrit tal-ħamrija jistgħu tabilħaqq jikkawżaw problemi tekniċi (il-mekkanizzazzjoni, it-tagħmir, l-għodod). Fil-vinji baxxi, il-ħaxix iżid ukoll ir-riskju ta' ġlata tar-rebbiegħa. Barra minn hekk, il-preżenza ta' tapit ta' ħaxix tkun teħtieġ saħansitra provvista tal-ilma akbar għad-dwieli aktar ma d-densità tat-tħawwil tkun għolja. B'kuntrast ma' dan, il-vinji li se jitħawlu wara l-approvazzjoni mis-CDC se jkollhom jikkonformaw, b'għarfien sħiħ tal-fatti, mad-dispożizzjonijiet agroambjentali li ġew introdotti, irrispettivament mid-densità tagħhom u d-distanza bejn ir-ringieli. Id-Dokument Uniku mhuwiex affettwat minn din il-bidla. Fil-punt II(3) tal-Kapitolu 2, il-kliem "f'qawwa" ġew sostitwiti b' "naturali". B'konsistenza mal-metodu ta' formulazzjoni użat fl-ispeċifikazzjonijiet kollha taż-żona ta' Anjou Saumur, il-kliem "qawwa alkoħolika naturali skont il-volum" jissostitwixxu t-termini "qawwa potenzjali" jew "grad". Dawn l-emendi jtejbu l-leġġibbiltà ta' dawn l-ispeċifikazzjonijiet. L-armonizzazzjoni tad-dispożizzjonijiet dwar iż-żamma ta' reġistri hija maħsuba biex tiffaċilita t-tfassil tal-pjan ta' spezzjoni u l-monitoraġġ ta' dawn ir-reġistri. Id-Dokument Uniku mhuwiex affettwat minn din il-bidla. Il-Kapitolu 3 ġie rivedut għall-konsistenza fil-kliem tal-punti ewlenin li għandhom jiġu kkontrollati fl-Ispeċifikazzjonijiet tal-Prodott taż-żona ta' Anjou Saumur. Id-Dokument Uniku mhuwiex affettwat minn din il-bidla. DOP - Denominazzjoni ta' Oriġini Protetta L-inbejjed huma nbejjed ħomor mhux frizzanti li l-karatteristiċi analitiċi ewlenin tagħhom huma dawn li ġejjin: L-inbejjed għandhom qawwa alkoħolika naturali minima skont il-volum ta' 11 %. Wara l-fermentazzjoni, l-inbejjed ikollhom kontenut ta' zokkor fermentabbli (glukożju + fruttożju) ta' 3 grammi jew inqas għal kull litru. Il-fermentazzjoni malolattika għandha titlesta. L-inbejjed lesti biex jitqiegħdu fis-suq bl-ingrossa jew, fl-istadju tal-ippakkjar, ikollhom kontenut ta' aċidu maliku ta' 0,4 grammi jew inqas għal kull litru. Wara l-arrikkiment, l-inbejjed ma għandhomx jaqbżu l-qawwa alkoħolika totali skont il-volum ta' 12,5 %. Il-kontenut ta' aċidità volatili, aċidità totali u diossidu tal-kubrit totali huwa dak stabbilit fil-leġiżlazzjoni Komunitarja. L-inbejjed iridu jiġu mmaturati mill-inqas sal-15 ta' Ġunju tas-sena ta' wara dik tal-ħsad. L-inbid normalment ikun aħmar skur lewn ir-rubini. L-aroma ta' spiss tevoka noti fini ta' frott aħmar u ta' fjuri (l-iris, il-vjoletta,...) li tevolvi f'aromi aktar kumplessi, taħlitiet ta' frott iswed u aromi ta' ħwawar, tal-laħam taċ-ċerv jew tal-veġetazzjoni ta' taħt is-siġar tal-foresti. It-togħma hija mimlija u mlaħħma, filwaqt li żżomm ir-rikkezza aromatika tagħha. It-tannini, li huma preżenti ħafna, jinħallu u l-aħħar togħma hija persistenti. Billi huwa nbid abbundanti, irid jitħalla għal xi snin qabel ma wieħed iduqu. Prattika tal-kultivazzjoni Id-densità minima tat-tħawwil tad-dwieli hija ta' 4000 pjanta għal kull ettaru. Id-distanza bejn ir-ringieli ta' dawn id-dwieli ma tistax tkun akbar minn 2,50 metru u d-distanza bejn il-pjanti fl-istess ringiela ma tistax tkun inqas minn metru. L-irqajja' ta' art tal-vinji b'densità ta' tħawwil ta' inqas minn 4000 pjanta għal kull ettaru iżda li jkollhom 3300 pjanta jew aktar għal kull ettaru jibbenefikaw, għall-ħsad tagħhom, mid-dritt għad-Denominazzjoni ta' Oriġini Kkontrollata soġġetti għall-konformità mad-dispożizzjonijiet relatati mar-regoli dwar il-kannizzati u mal-għoli tal-weraq stabbiliti f'din l-ispeċifikazzjoni. Dawn l-irqajja' ta' art tal-vinji ma jistax ikollhom distanza bejn ir-ringieli ta' aktar minn 3 metri u distanza bejn il-pjanti fl-istess ringiela ta' inqas minn metru. Prattika tal-kultivazzjoni Id-dwieli b'żabra mħallta għandhom jinżabru sa mhux aktar tard mit-30 ta' April. L-għadd ta' rimjiet ma għandux jaqbeż l-14-il rimja għal kull pjanta b'mhux aktar minn 8 rimjiet fuq iz-zokk it-twil. L-għoli tal-weraq marbut għandu jkun mill-inqas 0,6 id-distanza bejn ir-ringieli, bl-għoli tal-weraq marbut jitkejjel mit-tarf l-aktar baxx tal-weraq, li għandu jkun mill-inqas 0,40 ta' metru 'l fuq mill-art, u l-ogħla tarf tal-friegħi miżbura, li għandu jkun mill-inqas 0,20 ta' metru 'l fuq mill-ogħla kannizzata tal-irbit. L-irqajja' ta' art tad-dwieli b'densità ta' tħawwil ta' inqas minn 4 000 pjanta għal kull ettaru iżda ta' 3 300 pjanta jew aktar għal kull ettaru għandhom ikunu konformi wkoll mar-regoli ta' rbit li ġejjin: l-għoli minimu tal-arbli tal-irbit 'il fuq minn wiċċ l-art għandu jkun ta' 1,90 metru; l-irbit għandu jinkludi 4 livelli ta' kannizzati; l-għoli minimu tal-ogħla kannizzata għandu jkun ta' 1,85 metru 'l fuq mill-art. Prattika tal-kultivazzjoni Prattika enoloġika speċifika It-tekniki ta' arrikkiment imnaqqas huma awtorizzati u r-rata massima ta' konċentrazzjoni parzjali meta mqabbla mal-volumi użati hija stabbilita għal 10 %. L-użu ta' biċċiet tal-injam huwa pprojbit. Wara l-arrikkiment, l-inbejjed ma għandhomx jaqbżu l-qawwa alkoħolika totali skont il-volum ta' 12,5 %. Minbarra d-dispożizzjonijiet ta' hawn fuq, l-inbejjed għandhom ikunu konformi mal-obbligi stabbiliti fil-livell tal-UE kif ukoll fil-Kodiċi Rurali u tas-Sajd Marittimu f'dak li għandu x'jaqsam mal-prattiki enoloġiċi użati. 60 ettolitru għal kull ettaru L-istadji kollha tal-proċess tal-produzzjoni jridu jsiru fiż-żona ġeografika li l-perimetru tagħha jinkludi t-territorju tal-muniċipalitajiet li ġejjin, abbażi tal-kodiċi ġeografiku uffiċjali tal-2018: id-département ta' Maine-et-Loire: Aubigné-sur-Layon, Beaulieu-sur-Layon, Bellevigne-en-Layon (dawk li qabel kienu territorji tal-muniċipalitajiet delegati ta' Champ-sur-Layon, Faveraye-Mâchelles, Faye-d'Anjou, Rablay-sur-Layon u Thouarcé), Blaison-Saint-Sulpice (dak li qabel kien territorju tal-muniċipalità delegata ta' Blaison-Gohier), Bouchemaine, Brissac Loire Aubance (dawk li qabel kienu territorji tal-muniċipalitajiet delegati ta' Charcé-Saint-Ellier-sur-Aubance u Coutures), Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (dawk li qabel kienu territorji tal-muniċipalitajiet delegati ta' Chanzeaux, La Jumellière u Valanjou), Cléré-sur-Layon, Doué-en-Anjou (dawk li qabel kienu territorji tal-muniċipalitajiet delegati ta' Brigné, Concourson-sur-Layon, Saint-Georges-sur-Layon u Les Verchers-sur-Layon), Ingrandes-Le Fresne sur Loire (dak li qabel kien territorju tal-muniċipalità delegata ta' Ingrandes), Lys-Haut-Layon (dawk li qabel kienu territorji tal-muniċipalitajiet delegati ta' La Fosse-de-Tigné, Nueil-sur-Layon, Tancoigné, Tigné u Trémont), Mauges-sur-Loire (dawk li qabel kienu territorji tal-muniċipalitajiet delegati ta' Mesnil-en-Vallée, Montjean-sur-Loire u La Pommeraye), Passavant-sur-Layon, La Possonnière, Rochefort-sur-Loire, Saint-Georges-sur-Loire, Saint-Germain-des-Prés, Savennières, Terranjou (dawk li qabel kienu territorji tal-muniċipalitajiet delegati ta' Chavagnes, Martigné-Briand u Notre-Dame-d'Allençon), Tuffalun (dik li qabel kienet muniċipalità delegata ta' Ambillou-Château), Val-du-Layon (dawk li qabel kienu territorji tal-muniċipalitajiet delegati ta' Saint-Aubin-de-Luigné u Saint-Lambert-du-Lattay). Il-mapep li jirrappreżentaw iż-żona ġeografika huma disponibbli fuq is-sit web tal-Institut national de l'origine et de la qualité. Iż-żona ġeografika tinsab fil-qalba tan-naħa tal-Punent taż-żona ġeografika tad-Denominazzjoni ta' Oriġini Kkontrollata "Anjou", li tinsab l-aktar fuq il-bażi Prekambrijana u Paleożojka marbuta mal-Massif Armoricain, u hija miksija fi ftit postijiet minn formazzjonijiet taż-żrar jew minn formazzjonijiet tas-Senomanjan, bħalma hija l-ħamrija ostraċea, fil-fruntiera tal-Lvant tagħha. Fl-2018, hija kienet tinkludi ż-żoni ġeografiċi tad-Denominazzjonijiet ta' Oriġini Kkontrollata "Anjou-Coteaux de la Loire", "Coteaux du Layon", "Savennières", u xi muniċipalitajiet ġirien. Hija tkopri żona demarkata u magħżula għall-kapaċità tal-ambjent naturali tagħha li tipproduċi nbejjed ħomor maturati. Għalhekk hija tkopri t-territorju ta' 24 muniċipalità tad-département ta' Maine-et-Loire u 2 muniċipalitajiet tad-département ta' Deux-Sèvres, fix-Xlokk u fin-Nofsinhar tal-belt ta' Angers. Il-pajsaġġ huwa kkaratterizzat minn ħafna għoljiet żgħar b'esponiment differenti u li l-altitudni tagħhom tvarja bejn 50 u 90 metru. Iż-żona tal-irqajja' demarkata preċiżament għall-ħsad tal-għeneb tiffavorixxi l-irqajja' ta' art b'espożizzjoni tajba u b'ħamrija kannella żviluppata fuq is-shales, ħamrija kannella bit-tafal u biż-żrar jew, f'partijiet żgħar ħafna, ħamrija kannella żviluppata fuq ħamrija ostraċea. Ħafna drabi din il-ħamrija hija baxxa, b'sistema idroloġika tajba, mingħajr l-ebda sinjal idromorfiku u b'riżervi tal-ilma baxxi. Din għandha mġiba termali tajba u tiżgura prekoċità kbira. Fuq in-naħa tal-Punent taż-żona ġeografika jispuntaw b'mod okkażjonali saffi ta' blat li rriżultaw minn formazzjonijiet eruttivi aċidużi (rioliti) jew bażiċi (spiliti) li pproduċew għal ħamrija b'ħafna ġebel. Iż-żona ġeografika tgawdi minn klima oċeanika moderata, b'differenzi relattivament baxxi fit-temperatura, minn naħa minħabba l-prossimità relattiva tal-oċean Atlantiku, u min-naħa l-oħra minħabba r-rwol ta' regolatur termiku tal-Loire u tat-tributarji tagħha, u fl-aħħar nett minħabba t-tħawwil tal-vinji fuq l-għoljiet. Ir-riżalti tal-Majjistral/tax-Xlokk għandhom rwol protettiv f'dak li għandu x'jaqsam mar-riħ b'ħafna umdità li jiġi mill-Punent. Għalhekk, iż-żona ġeografika ftit li xejn tissaqqa, peress li tibbenefika minn effett ta' fœhn u hija protetta mill-umdità oċeanika, minħabba r-riżalti ogħla ta' Choletais u ta' Mauges. Ix-xita annwali tammonta għal madwar 585 millimetru, filwaqt li f'Choletais din tammonta għal madwar 800 millimetru. L-eżistenza ta' vinja ilha rikonoxxuta f'Anjou sa mill-ewwel seklu WK u dan kontinwament. Għalkemm il-vinja ta' Anjou żviluppat matul il-Medjuevu, taħt l-awspiċji tal-monasteri fuq ix-xtut kemm tal-Loire kif ukoll madwar Angers, hija bdiet tikseb il-fama tagħha l-aktar mis-sekli XII u XIII. L-influwenza tar-renju ta' Henri II u ta' Aliénor ta' Aquitaine wasslet għalhekk biex l-"inbid ta' Anjou" jasal fuq l-imwejjed l-iktar raffinati. Il-produzzjoni kibret b'mod sinifikanti mis-seklu XVI, bis-saħħa tal-wasla tal-uffiċjali tal-inbid Netherlandiżi li kienu qegħdin ifittxu nbejjed għal pajjiżhom u għall-kolonji tagħhom. In-Netherlandiżi kienu jagħmlu ħafna konsenji ta' dawn l-inbejjed u l-kummerċ tant kien qed jiffjorixxi li fis-seklu XVIII, sabiex jitjieb it-trasport, ix-xmara Layon li taqsam iż-żona ġeografika, ġiet miżjuda bil-kanali. Ir-reputazzjoni ta' "Anjou" ġejja l-aktar mill-produzzjoni ta' nbejjed bojod li joriġinaw mill-varjetà chenin B. Madankollu, il-pjantaġġuni tal-varjetà cabernet franc N jew il-"pjanta ta' Breton" (pjanta li l-isem tagħha ġej mill-wasla tagħha bid-dgħajsa mix-xmara tal-Loire li f'dak iż-żmien kienet tinsab fir-reġjun ta' Bretagne), u mbagħad, ftit aktar tard, tal-varjetà cabernet-sauvignon N, żdiedu wara l-kriżi tal-fillosera, mill-1865. Fil-bidu tas-seklu XX, il-vinifikazzjoni kienet prinċipalment orjentata lejn il-produzzjoni ta' "rouget", isem lokali ta' nbid ħafif ikkunsmat fil-kafetteriji u kienet l-ewwel pass fit-trasformazzjoni tal-vinja ta' Anjou, bl-iżvilupp ta' produzzjoni kbira ta' nbejjed rożè emblematiċi. It-tieni pass ta' din it-trasformazzjoni kien ibbażat fuq l-esperjenza miksuba mill-produtturi fil-ġestjoni ta' dan il-grupp ta' pjanti. L-osservazzjoni u l-analiżi tal-aqwa tlaqqigħ bejn il-varjetà u s-siti tat-tħawwil tagħha, l-evalwazzjoni tal-potenzjal tal-ħsad u l-kontroll tat-tekniki tal-vinifikazzjoni wasslu għall-iżvilupp tal-produzzjoni tal-inbejjed ħomor sa mis-snin 1960. Madankollu, il-professjonisti tar-reġjun intebħu li kellhom territorju kif ukoll għarfien li bihom setgħu jħallu impatt aħjar fuq l-oriġinalità tal-produzzjoni tagħhom ta' nbejjed ħomor. Id-Denominazzjoni ta' Oriġini Kkontrollata ta' "Anjou Villages" ġiet għalhekk rikonoxxuta fl-14 ta' Novembru 1991. Fl-2010, il-produzzjoni kienet il-ħidma ta' 130 kantina individwali u 2 kantini kooperattivi. L-inbid normalment ikun aħmar skur lewn ir-rubini. L-aroma ta' spiss tevoka noti fini ta' frott aħmar u ta' fjuri (l-iris, il-vjoletta,...) li tevolvi f'aromi aktar kumplessi, taħlitiet ta' frott iswed u aromi ta' ħwawar, tal-laħam taċ-ċerv jew tal-veġetazzjoni ta' taħt is-siġar tal-foresti. It-togħma hija mimlija u mlaħħma, filwaqt li żżomm ir-rikkezza aromatika tagħha. It-tannini, li huma preżenti ħafna, jinħallu u l-aħħar togħma hija persistenti. Billi huwa nbid abbundanti, irid jintesa għal xi snin qabel ma wieħed iduqu. It-taħlita ta' ħamrija tal-wiċċ li hija s-suġġett ta' delimitazzjoni preċiża tal-irqajja' ta' art li tirrifletti l-prattiki, u topografija li tippermetti esponiment eċċellenti u tippromwovi provvista regolari tal-ilma, għamlitha possibbli li l-varjetajiet cabernet franc N u cabernet-sauvignon N ikunu jistgħu jesprimu t-togħma mimlija u l-oriġinalità tagħhom. Dawn is-sitwazzjonijiet ta' vitikultura jeħtieġu ġestjoni ottimali tal-pjanta u tal-potenzjal tal-produzzjoni tagħha, li huwa rifless fit-taħriġ tad-dwieli u fir-regoli taż-żbir stretti. L-osservazzjoni u l-analiżi mwettqa mill-produtturi tal-inbid dwar l-imġiba tad-dwieli tagħhom jippermettulhom jiddefinixxu tħawwil ġust tal-vinja, filwaqt li jqisu l-adegwatezza tajba taż-żewġ varjetajiet għall-potenzjal tal-ħamrija kannella żviluppata fuq is-shales u tal-ħamrija bit-tafal u bil-franka żviluppata fuq is-Senomanjan. Filwaqt li jibbażaw fuq demarkazzjoni partikolari tal-irqajja' ta' art, li tadatta bl-aħjar mod it-tekniki taż-żbir u tat-taħriġ tad-dielja, jaħsdu l-għeneb meta jkun misjur biżżejjed u billi tejbu t-tekniki ta' kontroll tat-temperaturi u ż-żminijiet tal-maċerazzjoni, il-produtturi jistabbilixxu regoli ta' produzzjoni stretti għall-produzzjoni ta' nbid aħmar strutturat. L-għarfien tal-operaturi jiżgura ħsad tal-għeneb b'kontenut minimu ta' zokkor ta' 189 gramma għal kull litru u fl-aqwa stadju tal-maturità fenolika. Minn ġenerazzjoni għal oħra, l-operaturi kienu kapaċi jiksbu l-aħjar għeneb billi adattaw it-tekniki tal-vinifikazzjoni tagħhom. Fi żmien qasir, deher li kien meħtieġ perjodu ta' maturazzjoni fil-bettiji wara l-fermentazzjoni sabiex jinkiseb inbid b'aromi kumplessi, iżda fuq kollox biex it-tannini tiegħu jirtabu u jirfinaw. Sabiex jintlaħqu dawn l-għanijiet, fl-Ispeċifikazzjoni tal-Prodott ġie speċifikat perjodu minimu ta' maturazzjoni sal-15 ta' Ġunju ta' wara s-sena tal-ħsad. Id-Denominazzjoni ta' Oriġini Kkontrollata ta' "Anjou Villages" tifforma parti mill-inbejjed ewlenin tar-reġjun ta' Anjou. Qafas ġuridiku: Leġiżlazzjoni tal-UE Tip ta' rekwiżit addizzjonali: Deroga dwar il-produzzjoni fiż-żona ġeografika demarkata Deskrizzjoni tar-rekwiżit: Iż-żona fil-viċinanza immedjata, iddefinita b'deroga għall-vinifikazzjoni, il-produzzjoni u l-maturazzjoni tal-inbid hija rrappreżentata mit-territorju tal-muniċipalitajiet li ġejjin, abbażi tal-kodiċi ġeografiku uffiċjali tal-2018: Qafas ġuridiku: Leġiżlazzjoni nazzjonali Tip ta' rekwiżit addizzjonali: Dispożizzjonijiet addizzjonali dwar it-tikkettar Deskrizzjoni tar-rekwiżit: Id-dettalji mhux obbligatorji kollha għandhom jinkitbu fuq it-tikketti b'karattri f'daqs li ma għandux ikun akbar, kemm fl-għoli u kemm fil-wisa', mid-doppju tad-daqs tal-ittri li jiffurmaw l-isem tad-Denominazzjoni ta' Oriġini Kkontrollata. L-isem tad-Denominazzjoni ta' Oriġini Kkontrollata jista' jkun ikkompletat bid-denominazzjoni ġeografika "Val de Loire" skont ir-regoli stabbiliti fl-Ispeċifikazzjoni tal-Prodott. L-ittri tad-denominazzjoni ġeografika "Val de Loire" għandhom ikunu iżgħar jew mhux aktar minn żewġ terzi l-għoli, il-wisa' u l-ħxuna tal-ittri li jiffurmaw l-isem tad-Denominazzjoni ta' Oriġini Kkontrollata. It-tikkettar tal-inbejjed li jibbenefikaw mid-Denominazzjoni ta' Oriġini Kkontrollata jista' jispeċifika l-isem ta' unità ġeografika iżgħar bil-kundizzjoni li din tkun post irreġistrat u li dan ikun jidher fuq id-dikjarazzjoni tal-ħsad. L-isem tal-post irreġistrat għandu jkun stampat b'ittri li d-daqs tagħhom ma jkunx akbar, kemm mill-għoli kif ukoll mill-wisa', min-nofs id-daqs tal-ittri li jiffurmaw l-isem tad-Denominazzjoni ta' Oriġini Kkontrollata. Din l-assoċjazzjoni tissodisfa r-rekwiżiti stabbiliti fl-Artikolu 13(1) tad-Digriet Ministerjali Nru 12511. ☐ Isem tal-prodott ☒ Deskrizzjoni tal-prodott ☒ Żona ġeografika ☒ Prova tal-oriġini ☒ Metodu ta' produzzjoni ☒ Oħrajn: Il-forom tal-imballaġġ ġew emendati; ġew miżjuda r-referenzi għall-korpi ta' spezzjoni; u l-kelma "ikkontrollata" ġiet sostitwita fl-Ispeċifikazzjoni kollha bil-kelma "protetta" meta tirreferi għad-denominazzjoni tal-oriġini. ☐ Emenda għall-Ispeċifikazzjoni tal-Prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 ☒ Emenda għall-Ispeċifikazzjoni tal-Prodott ta' DOP jew IĠP irreġistrata li għaliha ma ġiex ippubblikat Dokument Uniku (jew ekwivalenti) biex ma tkunx ikkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 L-emendi proposti essenzjalment joriġinaw mill-użu ta' vokabularju u referenzi aġġornati, bħar-referenzi fl-Anness V għall-valutazzjoni organolettika taż-żjut taż-żebbuġa verġni kif imsemmi fir-Regolament ta' Implimentazzjoni tal-Kummissjoni (UE) Nru 1348/2013. B'mod partikolari, issir referenza għall-valutazzjoni tat-"togħma tal-frott". Il-limitu għall-parametru K270 ġie miżjud minn 0,15 għal 0,17 (xorta taħt sew il-limitu legali ta' 0,22), peress li dan il-parametru jiżvela l-preżenza ta' molekuli bi tliet bonds doppji konjugati, jista' jiżdied mhux biss minħabba l-preżenza ta' forom ossidizzati ta' aċidi xaħmija mhux saturati, iżda wkoll minħabba livelli ogħla ta' fenoli. Fil-fatt, minħabba l-valur nutrizzjonali għoli tal-fenoli, f'dawn l-aħħar snin kien hemm it-tendenza li l-produtturi taż-żejt taż-żebbuġa extra verġni jressqu 'l quddiem id-data tal-ħsad sabiex jiksbu żejt b'valur nutraċewtiku ogħla. Il-parametru għall-polifenoli, li l-Ispeċifikazzjoni fis-seħħ tistabbilixxi għal ≥ 100 ppm, ġie sostitwit b'valur tal-fenol (espress f'mg/kg tat-tirosol) ta' ≥ 100 mg/kg sabiex il-metodoloġija għad-determinazzjoni ta' dawn is-sustanzi tkun konformi ma' dik prevista mill-Kunsill Internazzjonali taż-Żebbuġ fid-Dokument COI/T.15/NC Nru 3/. Ir-referenza għall-kapaċità tal-Ministeru tal-Politika Agrikola, l-Ikel u l-Forestrija biex iżid aktar parametri tneħħiet minħabba li tirreferi għal prattiki nazzjonali preċedenti li m'għadhomx fis-seħħ. Il-valur tal-aċidu olejku inġieb f'konformità mar-Regolament tal-UE, u b'hekk il-limitu massimu naqas minn 85 % għal 83 %. Ċerti rekwiżiti u dispożizzjonijiet tħassru wkoll, peress li d-digrieti ministerjali li huma derivati minnhom ġew imħassra u għalhekk ma għadhomx rilevanti. Għalhekk, il-formulazzjoni attwali tal-Artikolu 6: kulur: minn aħdar għal isfar; aroma: livelli medji għal għolja ta' frott; togħma: ta' frott; aċidità massima totali espressa bħala aċidu olejku, mhux aktar minn 0.6 g kull 100 g ta' żejt; punti dwar it-test tal-panel: ≥ 6,5; aċidu olejku: 68-85 %; Parametri kimiċi/fiżiċi oħra li mhumiex espressament imsemmija jridu jikkonformaw mal-leġiżlazzjoni tal-UE attwali. F'kull sena tal-kultivazzjoni taż-żebbuġ, l-Assoċjazzjoni tal-Protezzjoni tidentifika numru xieraq ta' kampjuni rappreżentattivi taż-żejt tad-DOP "Aprutino Pescarese" u tippreżervahom fl-aħjar kundizzjonijiet għall-użu bħala standards ta' referenza meta jitwettqu t-testijiet organolettiċi. Fuq talba tal-partijiet ikkonċernati, il-Ministeru tar-Riżorsi Agrikoli, tal-Ikel u tal-Forestrija jista' jintroduċi parametri fiżikokimiċi u organolettiċi alternattivi mfassla biex jikkaratterizzaw aħjar l-identità tad-denominazzjoni. Id-deżinjazzjoni taż-żejt fl-istadju tal-ippakkjar tista' ssir biss wara li tintemm il-proċedura stabbilita fid-Digriet Ministerjali Nru 573 tal-4 ta' Novembru 1993 fir-rigward tal-ittestjar fiżikokimiku u organolettiku. ġiet sostitwita bi: kulur: minn aħdar għal isfar; valutazzjoni organolettika (test tal-panel): livelli baxxi għal medji ta' togħma ta' frott (0,0 < medjan ≤ 6,0) bi kwalitajiet erbaċeji u/jew ħjiel ta' lewż aħdar u/jew qaqoċċ u/jew tadam; livelli baxxi għal medji ta' mrar (0,0 < medjan ≤ 6,0); livelli baxxi għal medji ta' punġenza (0,0 < medjan ≤ 6,0); nuqqas ta' difetti (medjan = 0,0); aċidità libera espressa bħala aċidu olejku: mhux aktar minn 0,6 %; aċidu olejku: 68-83 %; fenoli (espressi f'mg/kg ta' tirosol): ≥ 100 mg/kg. Iż-żona ġeografika ġiet ifformulata mill-ġdid, tneħħew ir-referenzi kollha għat-toroq, għall-kanali, eċċ. u ġew sostitwiti bir-referenzi għat-territorju amministrattiv kollu tal-muniċipalitajiet ikkonċernati, sabiex tiġi pprovduta definizzjoni preċiża u mhux ambigwa taż-żona ġeografika. Iż-żona ta' produzzjoni ġiet imkabbra wkoll sabiex tinkludi l-muniċipalitajiet ta' Abbateggio, Brittoli, Bussi sul Trino, Ceramico Terme, Farindola, Lettomanopello, Nocciano, Pescara, Popoli, Roccamorice, Salle, Sant'Eufemia a Maiella, Serramonecesca u Villa Celiera. Il-muniċipalitajiet il-ġodda żdiedu minħabba l-ħtieġa li ż-żona ta' produzzjoni tiġi emendata sabiex tinkludi l-muniċipalitajiet li fihom territorji li, minħabba raġunijiet storiċi, il-karatteristiċi tal-ħamrija u tal-klima u l-kontinwità territorjali, jipproduċu żejt li huwa l-istess bħad-DOP "Aprutino Pescarese". Meta ż-żona ġeografika ġiet delimitata fl-1998, dawn it-territorji ma ġewx inklużi minħabba li ż-żebbuġ li kien qed jitkabbar hemm kien kważi esklussivament għall-konsum proprju ta' dawk li kienu qed ikabbruh, u għalhekk il-produtturi ma kinux interessati li jiġu inklużi fid-DOP. Għal snin sħaħ, dawn it-territorji esperjenzaw qawmien mill-ġdid bis-saħħa tal-bdiewa żgħażagħ li bdew ikabbru ż-żebbuġ bħala attività tan-negozju, u għalhekk kien hemm żieda fit-talbiet mill-produtturi f'dawn il-muniċipalitajiet biex din iż-żona ta' produzzjoni titkabbar. Żdied artikolu dwar il-prova tal-oriġini, li mhuwiex preżenti fl-Ispeċifikazzjoni fis-seħħ li jgħid hekk: Kull fażi tal-proċess tal-produzzjoni tiġi mmonitorjata billi jiġi ddokumentat kull element li jiddaħħal u kull prodott li joħroġ. It-traċċabilità tal-prodott tiġi żgurata b'dan il-mod, kif ukoll permezz tad-dħul tal-imsaġar taż-żebbuġ, tal-produtturi, tal-proċessuri, tal-intermedjarji u ta' dawk li jippakkjaw fuq listi miżmuma għal dan il-għan mill-korp ta' spezzjoni, iż-żamma tal-produzzjoni, ir-reġistri tal-ħżin u tal-ippakkjar u d-dikjarazzjoni f'waqtha tal-kwantitajiet prodotti lill-korp ta' spezzjoni. Il-persuni fiżiċi u ġuridiċi kollha, imdaħħla f'dawn ir-reġistri, jiġu spezzjonati mill-korp ta' kontroll skont l-Ispeċifikazzjoni u l-pjan ta' kontroll." L-Artikolu 4(2) tal-ispeċifikazzjoni ġie emendat, u tneħħiet ir-restrizzjoni dwar id-distanza tat-tħawwil għall-pjantaġġuni l-ġodda, li skont l-Ispeċifikazzjoni attwali trid tkun 6x6 jew 6x7. Il-formulazzjoni attwali: Id-distanzi tat-tħawwil u l-metodi ta' rmondar iridu jkunu dawk li jintużaw b'mod ġenerali, jew fi kwalunkwe każ, ma jridux jaffettwaw il-karatteristiċi taż-żebbuġ jew taż-żejt. Id-distanza tat-tħawwil għall-pjantaġġuni l-ġodda trid tkun jew 6x6 m jew 6x7 m. ġiet sostitwita bi: Id-distanzi tat-tħawwil u l-metodi ta' tkabbir u ta' rmondar iridu jkunu dawk li jintużaw b'mod ġenerali, jew fi kwalunkwe każ, ma jridux jaffettwaw il-karatteristiċi taż-żebbuġ jew taż-żejt. It-tneħħija ta' din ir-restrizzjoni tissodisfa l-ħtiġijiet tal-produtturi għal ġestjoni tal-imsaġar taż-żebbuġ anqas stretta. F'diversi stħarriġiet tal-produtturi, huma sostnew li d-densità tas-siġar taż-żebbuġ preżenti f'kull ettaru ta' msaġar taż-żebbuġ tvarja ħafna, u tiddependi fuq diversi fatturi, bħall-età tas-siġar, il-varjetà, il-metodi ta' tkabbir u ta' rmondar użati, il-fertilità tal-ħamrija, l-orjentazzjoni, eċċ. Dawn il-parametri kollha jista' jkollhom influwenza sinifikanti fuq ir-relazzjoni bejn kull siġra individwali u l-kompetituri tagħha. L-istess jgħodd għall-metodi ta' tkabbir u ta' rmondar, li, fil-każ tas-siġar taż-żebbuġ, iridu jkunu mmirati primarjament lejn iż-żamma ta' bilanċ tajjeb bejn it-tkabbir veġetali u r-rendiment tal-għeneb. Għalhekk jidher restrittiv li wieħed jistabbilixxi minn qabel distanza preċiża ta' tħawwil jew li jistipula metodi ta' tkabbir speċifiċi, minħabba l-firxa wiesgħa ta' sitwazzjonijiet possibbli. Huwa aktar sensibbli li jiġi segwit prinċipju ġenerali, speċifikament "biex jinżamm bilanċ tajjeb bejn it-tkabbir veġetali u r-rendiment tal-għeneb". L-Artikolu 4(3) ġie emendat. Il-formulazzjoni attwali: Ir-rendiment massimu ta' żebbuġ għal kull ettaru ma jistax jaqbeż id-9 000 kg. ġiet sostitwita bi: Ir-rendiment massimu ta' żebbuġ mill-imsaġar taż-żebbuġ iddedikati għall-produzzjoni ta' żejt taż-żebbuġa extra verġni tad-DOP ma jistax jaqbeż id-9 000 kg għal kull ettaru għall-imsaġar imħawlin b'mod speċjali, filwaqt li f'imsaġar imħallta, ir-rendiment medju għal kull siġra ma jistax jaqbeż il-50 kg. Din l-emenda saret minħabba l-ħtieġa li jiżdied valur ta' referenza għar-rendiment għal kull siġra sabiex jirrifletti aħjar il-fatt li l-imsaġar taż-żebbuġ imħallta huma komuni ħafna fiż-żona ġeografika ta' produzzjoni. L-Artikolu 4(4) ġie emendat, u b'hekk it-tolleranza tal-produzzjoni żdiedet minn 20 % għal 22 %. Il-formulazzjoni attwali: Anke fi snin eċċezzjonalment favorevoli, ir-rendiment irid jgħaddi minn għażla bir-reqqa u r-rendiment totali ma jridx jaqbeż il-limiti massimi ddikjarati aktar 'il fuq b'aktar minn 20 %. ġiet sostitwita bi: Anke fi snin eċċezzjonalment favorevoli, ir-rendiment irid jgħaddi minn għażla bir-reqqa u r-rendiment totali ma jridx jaqbeż il-limiti massimi ddikjarati aktar 'il fuq b'aktar minn 22 %. Il-bidliet fil-klima li qed iseħħu bħalissa fiż-żona ġeografika ddefinita wasslu għal żieda sinifikanti fit-temperaturi medji tax-xitwa u distribuzzjoni aktar qawwija ta' xita lejn ir-rebbiegħa u s-sajf. Dawn il-fatturi qed ikollhom impatt dejjem akbar fuq is-settur tat-tkabbir taż-żebbuġ u hemm inkonsistenza notevoli f'termini ta' rendiment, b'xi snin jiġġeneraw rendimenti ħafna anqas mill-medja filwaqt li oħrajn jipproduċu rendimenti għoljin. F'dan il-kuntest, sabiex ir-rendiment li jaqbeż il-valuri ta' referenza massimi jkun jista' jintaħan matul is-snin eċċezzjonalment b'saħħithom, qed nipproponu żieda fit-tolleranza minn 20 % għal 22 %. Ġie emendat l-Artikolu 4(5), li jgħaqqad il-perjodu tal-ħsad mal-bidu tal-perjodu tal-maturazzjoni minflok data. Il-formulazzjoni attwali: "Iż-żebbuġ jinħasad bejn l-20 ta' Ottubru u l-10 ta' Diċembru ta' kull sena." ġiet sostitwita bi: Iż-żebbuġ jinħasad bejn il-bidu tal-perjodu tal-maturazzjoni u l-10 ta' Diċembru ta' kull sena. Il-perjodu tal-ħsad ġie emendat minħabba l-fatt li, f'dawn l-aħħar snin, sar evidenti li t-tibdil fil-klima qed iwassal biex il-proċess tal-maturazzjoni jseħħ aktar kmieni minn qabel, u dan qed ikollu impatt sinifikanti fuq il-perjodu tal-ħsad. Dan huwa ta' importanza kbira f'termini ta' kwalità, kemm fir-rigward tal-karatteristiċi taż-żebbuġ (eż. saħħa) kif ukoll tal-karatteristiċi taż-żejt li jistgħu jinkisbu (aktar rikk fil-fenoli). Għal din ir-raġuni, huwa preferibbli li l-bidu tal-ħsad jintrabat ma' indikatur viżiv, speċifikament meta ż-żebbuġ jibda jimmatura, li kull sena jiddependi fuq il-kundizzjonijiet tat-temp. Din id-deċiżjoni hija aktar adatta biex tiġi żgurata l-kwalità ġenerali taż-żejt li jista' jinkiseb. Jenħtieġ li jiġi nnutat ukoll li ż-żewġ varjetajiet ewlenin inklużi fl-Ispeċifikazzjoni tal-Prodott għad-DOP "Aprutino Pescarese", Leccino u Dritta, huma kkaratterizzati rispettivament minn maturazzjoni bikrija u minn maturazzjoni medja u bikrija, u għalhekk hemm ħtieġa akbar għal definizzjoni aktar flessibbli tal-bidu tal-perjodu tal-ħsad. Żdied artikolu dwar ir-rabta li ma kinitx inkluża fl-Ispeċifikazzjoni attwali iżda li tinsab fl-iskeda tas-sommarju. Għalhekk, l-elementi miżjuda mal-artikolu dwar ir-rabta jikkorrispondu mal-punti (d), (e) u (f) tal-iskeda tas-sommarju, li l-kontenut tagħha huwa derivat mid-dokument intitolat "Relazione Tecnica e Storica della D.O.P. Aprutino Pescarese" [Rapport tekniku u storiku dwar id-DOP "Aprutino Pescarese"] inkluż fil-fajl użat għar-reġistrazzjoni. Il-punt ġie ssupplimentat ukoll b'informazzjoni li turi r-relazzjoni bejn il-karatteristiċi speċifiċi tal-prodott u ż-żona ġeografika. L-artikolu l-ġdid jaqra kif ġej: Fil-provinċja ta' Pescara, iż-żebbuġ ilu jikber sa mill-aktar żminijiet imbiegħda, kif tixhed evidenza storika li tmur lura għall-era Rumana. It-tkabbir taż-żebbuġ huwa rrappreżentat fuq għadd ta' emblemi tal-familji, li juru jew is-siġra taż-żebbuġ jew waħda mill-friegħi tagħha. It-tkabbir taż-żebbuġ kellu sehem integrali fl-istorja, fil-pajsaġġ u fl-ekonomija taż-żona. Jenħtieġ li jiġi nnutat ukoll li xhieda moderna importanti għall-preżenza tat-tkabbir taż-żebbuġ fil-provinċja ta' Pescara tinsab fix-xogħlijiet letterarji ta' Gabriele D'Annunzio. Id-denominazzjoni tal-oriġini protetta għaż-żejt taż-żebbuġa extra verġni fiż-żona inkwistjoni hija ġġustifikata mhux biss mill-preżenza qawwija tal-kultivazzjoni, iżda wkoll mid-disseminazzjoni mifruxa tal-idea taż-żejt bħala bażi tat-tradizzjonijiet kulinarji fil-provinċja ta' Pescara. Storikament, iż-żona kollha għall-ewwel kienet magħrufa bħala Aprutium, imbagħad Aprutina, li minnha ġej l-isem Aprutino. Barra minn hekk, din il-preżenza antika ta' tkabbir taż-żebbuġ fl-inħawi tiddependi mill-kundizzjonijiet tal-ħamrija u tal-klima, li jiffavorixxu t-tkabbir naturali tas-siġra. Ftit kilometri 'l bogħod mill-kosta hemm għoljiet żgħar li huma xierqa għal din l-għalla. Madwar it-tkabbir taż-żebbuġ inħolqot fiż-żona sistema ta' skambju reċiproku u ta' relazzjonijiet soċjali, kulturali u ekonomiċi, inklużi festivals, espożizzjonijiet kollaborattivi tal-produtturi u mtieħen taż-żejt interkonnessi ħafna, li joħolqu nisġa ta' attivitajiet ta' valur u ta' benefiċċju. Fi ftit kilometri, iż-żona ta' produzzjoni għad-DOP taż-żejt extra verġni "Aprutino Pescarese" tibda mill-għoljiet kostali sal-ogħla fost l-għoljiet fil-bażijiet tal-muntanji, u b'hekk tirrappreżenta pajsaġġ tipiku tat-tkabbir taż-żebbuġ f'termini tal-istruttura varjetali u tal-karatteristiċi tal-produzzjoni tagħha. Il-ħamrija tvarja miż-żoni interni għaż-żoni bl-għoljiet u minn hemm għall-istrixxa kostali. Iż-żoni tal-għoljiet mal-bażijiet tal-muntanji fihom ukoll ħamrija kalkarja, ġejja mid-diżintegrazzjoni ta' ġebla tal-ġir permeabbli ħafna mill-era Mesożojka, u b'mod predominanti l-perjodu Kretaċju, li jifformaw il-qalba tal-katina tal-muntanji Apennini. Il-ħamrija hija ġeneralment ħarxa u baxxa, b'fertilità baxxa. L-erja sottostanti tal-għoljiet, li fis-sezzjoni ta' fuq tagħha hemm formazzjonijiet ta' lom u tafal tal-Mijoċene, u fis-sezzjoni t'isfel formazzjonijiet tal-Plijoċene, hija magħmula prinċipalment minn ħamrija iebsa b'fertilità moderata, li fiha, skont iż-żona, ġebla tal-ġir taflija u tafal kompatt, ġebla tal-ġir terrena u blat ramli. Fl-aħħar nett, fl-istrixxa kostali dejqa u tul il-widien, il-ħamrija hija ta' natura ramlija u ta' tafal tas-silikat, u hija fonda, ta' densità medja, friska u b'fertilità għolja. Diversi varjetajiet ta' siġar taż-żebbuġ draw u żviluppaw f'dan il-pajsaġġ, għalkemm l-aktar importanti u mifruxa huma Leccino u Toccolana fir-reġjun intern u Dritta fl-għoljiet kostali l-aktar esposti. Għalhekk, dawn it-tliet varjetajiet huma s-sorsi ewlenin ta' materja prima għall-produzzjoni taż-żejt skont id-DOP "Aprutino Pescarese". Il-klima tvarja wkoll mill-kosta għall-għoljiet interni mal-bażijiet tal-muntanji, fejn ix-xitwa hija kkaratterizzata minn kundizzjonijiet aktar kesħin. It-temperatura medja annwali hawnhekk hija ta' madwar 13,5 °C, filwaqt li fiż-żoni tal-għoljiet u kostali, fejn il-kundizzjonijiet huma kemxejn aktar moderati, it-temperatura medja annwali hija ta' madwar 14,8 °C. Dawn il-kundizzjonijiet pjuttost ħfief jiffavorixxu anqas is-sinteżi tal-aċidi xaħmin saturati meta mqabbla mal-aċidu olejku u ma' aċidi oħrajn mhux saturati. B'riżultat ta' dan, il-kontenut ta' aċidu olejku jammonta għal aktar minn 75 % tal-kontenut tal-aċidu totali. Id-distribuzzjoni tax-xita matul is-sena hija pjuttost ikkonċentrata fir-rebbiegħa. Is-sajf huwa normalment xott ħafna, u jiġi interrott biss minn maltempati bix-xita. L-akbar ammont ta' xita tinżel lejn l-aħħar tal-ħarifa u bejn Frar u April. Il-medja annwali tax-xita hija ta' madwar 700 mm. Dan jipprovdi l-varjetajiet Toccolana u Dritta b'livelli għoljin ta' fenoli, u jippermetti lill-varjetà Leccino tikseb livelli ta' fenol li huma ħafna akbar minn 100 mg/kg. L-Artikolu 7 dwar l-isem u l-preżentazzjoni ġie emendat. Il-paragrafu 3, li jaqra kif ġej, ġie mħassar: "Madankollu huwa permess l-użu ta' ismijiet, ismijiet kummerċjali jew marki privati, sakemm dawn ma jkollhomx skop ta' ftaħir jew ma jkunux iqarrqu bix-xerrej fir-rigward tal-ismijiet ġeografiċi, speċjalment fir-rigward ta' ismijiet ġeografiċi li jirreferu għal żoni ta' produzzjoni taż-żjut b'denominazzjoni tal-oriġini protetta." Ġie deċiż li dan il-paragrafu jitħassar minħabba li kien hemm ħafna problemi rigward l-interpretazzjoni tiegħu matul is-snin, kemm għall-produtturi kif ukoll għall-korp ta spezzjoni. Żdied paragrafu speċifiku dwar l-użu tat-terminu fakultattiv tal-kwalità "prodott tal-muntanji" fuq it-tikketta. Dan huwa kif ġej: "B'referenza għall-Artikolu 4 tar-Regolament (UE) Nru 665/2014, it-terminu 'prodott tal-muntanji' jista' jintuża fuq tikketti f'territorji li jissodisfaw ir-rekwiżiti." Ir-rekwiżit għall-produtturi li jippakkjaw iż-żejt f'kontenituri magħmula minn materjali speċifikati u b'kapaċità speċifikata tneħħa. Il-formulazzjoni attwali: "Ir-reċipjenti li fihom irid jiġi ppakkjat iż-żejt taż-żebbuġa extra verġni 'Aprutino Pescarese', bil-għan li jiġi rilaxxat għall-konsum, iridu jkunu tal-ħġieġ jew tal-landa u jkunu jesgħu mhux aktar minn ħames litri." ġiet sostitwita bi: "Ir-reċipjenti li fihom jista' jiġi ppakkjat iż-żejt taż-żebbuġa extra verġni 'Aprutino Pescarese', bil-għan li jiġi rilaxxat għall-konsum, iridu jkunu permessi skont il-leġiżlazzjoni fis-seħħ u jkunu jesgħu mhux aktar minn 5 litri." Din l-emenda saret minħabba l-ħtieġa li l-produtturi jadattaw il-forom ta' ppakkjar tagħhom għar-rekwiżiti tas-suq. Żdied artikolu dwar il-kontrolli, li mhuwiex preżenti fl-Ispeċifikazzjoni fis-seħħ, u li jaqra kif ġej: Il-konformità tal-prodott mal-Ispeċifikazzjoni ssir minn korp ta' spezzjoni f'konformità mad-dispożizzjonijiet tar-Regolament (UE) Nru 1151/2012. Il-kontrolli fuq il-konformità tal-prodott mal-Ispeċifikazzjoni jitwettqu mill-Kamra tal-Kummerċ, tal-Industrija, tas-Snajja' u tal-Agrikoltura ta' Pescara, b'uffiċċju rreġistrat f'Via Conte di Ruvo 2, Pescara – Tel:(085)45361, posta elettronika: agricoltura@pe.camcom.it, posta elettronika ċċertifikata: Klassi 1.5. Żjut u xaħmijiet (butir, marġerina, żejt, eċċ.) Meta tiġi rilaxxata għall-konsum, id-denominazzjoni ta' oriġini protetta taż-żejt taż-żebbuġa extra verġni "Aprutino Pescarese" irid ikollha l-karatteristiċi li ġejjin: kulur: minn aħdar għal isfar; valutazzjoni organolettika (test tal-panel): livelli baxxi għal medji ta' togħma ta' frott (0,0 < medjan ≤ 6,0) bi kwalitajiet erbaċeji u/jew ħjiel ta' lewż aħdar u/jew qaqoċċ u/jew tadam; livelli baxxi għal medji ta' mrar (0,0 < medjan ≤ 6,0); livelli baxxi għal medji ta' punġenza (0,0 < medjan ≤ 6,0); nuqqas ta' difetti (medjan = 0,0); aċidità libera espressa bħala aċidu olejku: mhux aktar minn 0,6 %; aċidu olejku: 68-83 %; fenoli (espressi f'mg/kg ta' tirosol): ≥ 100 mg/kg. Id-denominazzjoni ta' oriġini protetta "Aprutino Pescarese" trid tinkiseb mill-varjetajiet ta' żebbuġ li ġejjin, li jammontaw għal mill-anqas 80 % tas-siġar fl-imsaġar taż-żebbuġ jew waħedhom jew flimkien: Dritta, Leccino u Toccolana. L-imsaġar taż-żebbuġ jista' jkun fihom varjetajiet oħrajn, sakemm dawn ma jammontawx għal aktar minn 20 %. Il-passi kollha tal-proċess tal-produzzjoni, jiġifieri l-kultivazzjoni, il-ħsad u l-estrazzjoni taż-żejt, iridu jseħħu fiż-żona ġeografika ddefinita. Iż-żejt tad-DOP "Aprutino Pescarese" dejjem irid jiġi ppakkjat fiż-żona speċifikata fil-punt 4. Dan jippermetti l-preservazzjoni tal-karatteristiċi organolettiċi u tal-kwalità tal-prodott. Fil-fatt, sabiex iżomm il-karatteristiċi tiegħu, iż-żejt ma jrid jesperjenza l-ebda bidla qawwija fit-temperatura u jrid jinżamm f'kundizzjonijiet ta' mistrieħ mingħajr ossiġenu, ħalli jkunu jistgħu jseħħu s-sedimentazzjoni naturali u/jew il-filtrazzjoni; il-moviment u t-trasport jiġu evitati qabel l-ippakkjar sabiex tiġi minimizzata l-ossidazzjoni. Dawn il-kundizzjonijiet jinkisbu b'ċertezza fiż-żona tal-oriġini fi tmiem il-proċess tal-produzzjoni u jagħmluha possibbli li l-karatteristiċi organolettiċi taż-żejt jinżammu. Iż-żejt tad-DOP "Aprutino Pescarese" jista' jjiġi kkumerċjalizzat għall-konsum biss wara li jkun ġie ppakkjat b'mod xieraq. Biex jiġi rilaxxat għall-konsum, iż-żejt taż-żebbuġa extra verġni "Aprutino Pescarese" jrid jiġi ppakkjat fi kwalunkwe kontenitur permess skont il-leġiżlazzjoni fis-seħħ b'kapaċità massima ta' 5 litri. Huwa pprojbit li jintużaw referenzi ġeografiċi addizzjonali jew indikazzjonijiet ġeografiċi jew topografiċi li jirreferu għal muniċipalitajiet, subdiviżjonijiet minn muniċipalitajiet jew żoni ġeografiċi fiż-żona ġeografika ddefinita. B'referenza għall-Artikolu 4 tar-Regolament (UE) Nru 665/2014, it-terminu "prodott tal-muntanji" jista' jintuża fuq tikketti f'territorji li jissodisfaw ir-rekwiżiti. L-użu tal-ismijiet ta' impriżi, azjendi agrikoli, kumpaniji u r-referenza għall-ippakkjar f'azjenda taż-żebbuġ jew assoċjazzjoni tal-azjendi taż-żebbuġ jew negozju li jinsab fiż-żona ta' produzzjoni huwa permess biss jekk il-prodott isir b'mod esklussiv miż-żebbuġ maħsud mill-imsaġar taż-żebbuġ li huma parti mill-impriża. L-isem tad-denominazzjoni ta' oriġini protetta "Aprutino Pescarese" jrid jidher fuq it-tikketta b'ittri ċari li ma jitħassrux u b'kulur li jikkuntrasta sew ma' dak tat-tikketta nnifisha b'tali mod li jintgħaraf b'mod ċar mill-bqija tal-informazzjoni li tidher fuq it-tikketta. Is-sena tal-produzzjoni taż-żebbuġ li minnu jkun sar iż-żejt trid tkun indikata fuq it-tikketta. Iż-żebbuġ li għandu jintuża fil-produzzjoni tad-denominazzjoni ta' oriġini protetta taż-żejt taż-żebbuġa extra verġni "Aprutino Pescarese" jrid jitkabbar fit-territorju tal-provinċja ta' Pescara li huwa xieraq għall-produzzjoni ta' żejt bil-karatteristiċi u l-kwalità stabbiliti f'din l-Ispeċifikazzjoni tal-Prodott. Fil-provinċja ta' Pescara, iż-żebbuġ ilu jikber sa mill-aktar żminijiet imbiegħda, kif tixhed evidenza storika li tmur lura għall-era Rumana. It-tkabbir taż-żebbuġ huwa rrappreżentat fuq għadd ta' emblemi tal-familji, li juru jew is-siġra taż-żebbuġ jew waħda mill-friegħi tagħha. It-tkabbir taż-żebbuġ kellu sehem integrali fl-istorja, fil-pajsaġġ u fl-ekonomija taż-żona. Jenħtieġ li jiġi nnutat ukoll li xhieda moderna importanti għall-preżenza tat-tkabbir taż-żebbuġ fil-provinċja ta' Pescara tinsab fix-xogħlijiet letterarji ta' Gabriele D'Annunzio. Id-denominazzjoni tal-oriġini protetta għaż-żejt taż-żebbuġa extra verġni fiż-żona inkwistjoni hija ġġustifikata mhux biss mill-preżenza qawwija tal-kultivazzjoni, iżda wkoll mid-disseminazzjoni mifruxa tal-idea taż-żejt bħala bażi tat-tradizzjonijiet kulinarji fil-provinċja ta' Pescara. Storikament, iż-żona kollha għall-ewwel kienet magħrufa bħala Aprutium, imbagħad Aprutina, li minnha ġej l-isem Aprutino. Barra minn hekk, din il-preżenza antika ta' tkabbir taż-żebbuġ fl-inħawi tiddependi mill-kundizzjonijiet tal-ħamrija u tal-klima, li jiffavorixxu t-tkabbir naturali tas-siġra. Ftit kilometri 'l bogħod mill-kosta hemm għoljiet żgħar li huma xierqa għal din l-għalla. Madwar it-tkabbir taż-żebbuġ inħolqot fiż-żona sistema ta' skambju reċiproku u ta' relazzjonijiet soċjali, kulturali u ekonomiċi, inklużi festivals, espożizzjonijiet kollaborattivi tal-produtturi u mtieħen taż-żejt interkonnessi ħafna, li joħolqu nisġa ta' attivitajiet ta' valur u ta' benefiċċju. Fi ftit kilometri, iż-żona ta' produzzjoni għad-DOP taż-żejt extra verġni "Aprutino Pescarese" tibda mill-għoljiet kostali sal-ogħla fost l-għoljiet fil-bażijiet tal-muntanji, u b'hekk tirrappreżenta pajsaġġ tipiku tat-tkabbir taż-żebbuġ f'termini tal-istruttura varjetali u tal-karatteristiċi tal-produzzjoni tagħha. Il-ħamrija tvarja miż-żoni interni għaż-żoni bl-għoljiet u minn hemm għall-istrixxa kostali. Iż-żoni tal-għoljiet mal-bażijiet tal-muntanji fihom ukoll ħamrija kalkarja, ġejja mid-diżintegrazzjoni ta' ġebla tal-ġir permeabbli ħafna mill-era Mesożojka, u b'mod predominanti l-perjodu Kretaċju, li jifformaw il-qalba tal-katina tal-muntanji Apennini. Il-ħamrija hija ġeneralment ħarxa u baxxa, b'fertilità baxxa. L-erja sottostanti tal-għoljiet, li fis-sezzjoni ta' fuq tagħha hemm formazzjonijiet ta' lom u tafal tal-Mijoċene, u fis-sezzjoni t'isfel formazzjonijiet tal-Plijoċene, hija magħmula prinċipalment minn ħamrija iebsa b'fertilità moderata, li fiha, skont iż-żona, ġebla tal-ġir taflija u tafal kompatt, ġebla tal-ġir terrena u blat ramli. Fl-aħħar nett, fl-istrixxa kostali dejqa u tul il-widien, il-ħamrija hija ta' natura ramlija u ta' tafal tas-silikat, u hija fonda, ta' densità medja, friska u b'fertilità għolja. Diversi varjetajiet ta' siġar taż-żebbuġ draw u żviluppaw f'dan il-pajsaġġ, għalkemm l-aktar importanti u mifruxa huma Leccino u Toccolana fir-reġjun intern u Dritta fl-għoljiet kostali l-aktar esposti. Għalhekk, dawn it-tliet varjetajiet huma s-sorsi ewlenin ta' materja prima għall-produzzjoni taż-żejt skont id-DOP "Aprutino Pescarese". Il-klima tvarja wkoll mill-kosta għall-għoljiet interni mal-bażijiet tal-muntanji, fejn ix-xitwa hija kkaratterizzata minn kundizzjonijiet aktar kesħin. It-temperatura medja annwali hawnhekk hija ta' madwar 13,5 °C, filwaqt li fiż-żoni tal-għoljiet u kostali, fejn il-kundizzjonijiet huma kemxejn aktar moderati, it-temperatura medja annwali hija ta' madwar 14,8 °C. Dawn il-kundizzjonijiet pjuttost ħfief jiffavorixxu anqas is-sinteżi tal-aċidi xaħmin saturati meta mqabbla mal-aċidu olejku u ma' aċidi oħrajn mhux saturati. B'riżultat ta' dan, il-kontenut ta' aċidu olejku jammonta għal aktar minn 75 % tal-kontenut tal-aċidu totali. Id-distribuzzjoni tax-xita matul is-sena hija pjuttost ikkonċentrata fir-rebbiegħa. Is-sajf huwa normalment xott ħafna, u jiġi interrott biss minn maltempati bix-xita. L-akbar ammont ta' xita tinżel lejn l-aħħar tal-ħarifa u bejn Frar u April. Il-medja annwali tax-xita hija ta' madwar 700 mm. Dan jipprovdi l-varjetajiet Toccolana u Dritta b'livelli għoljin ta' fenoli, u jippermetti lill-varjetà Leccino tikseb livelli ta' fenol li huma ħafna akbar minn 100 mg/kg. (it-tieni subparagrafu tal-Artikolu 6(1) ta' dan ir-Regolament) Wieħed jista' jsib it-test sħiħ tal-Ispeċifikazzjoni tal-Prodott fuq is-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 jew billi jżur il-paġna uffiċjali tal-Ministeru tal-Politika Agrikola, l-Ikel u l-Forestrija (www.politicheagricole.it) u jagħfas fuq "Prodotti DOP IGP" (fin-naħa ta' fuq fil-lemin tal-iskrin), u wara fuq "Prodotti DOP IGP STG" (fuq in-naħa tax-xellug tal-iskrin) u fl-aħħar jagħfas fuq "Disciplinari di Produzione all'esame dell'UE".